EVA ARGIÃ‘ANO: “Postreak egitea joko malabarekin ibiltzea bezala da” | euskaljakintza\nEVA ARGIÃ‘ANO: “Postreak egitea joko malabarekin ibiltzea bezala da”\nBy lgarmendia on 2008(e)ko urtarrilak 28 in solasean\nMaitek elkarrizketa egin behar genuela esan zigunean, Eva ArgiÃ±anori egitea bururatu zitzaidan. Berarekin geratu eta hortxe joan nintzen, Sara laguntzaile nuela, entrebista egitera. Zarautzen geratuta nengoen ostegun bateko 17:30ean. Trenean gindoazen bitartean, urduritasuna zela eta ez zela, probak egiten, grabatzen, hortaz hitz egiten hasi ginen. Baina bat-batean hara non gelditzen zaigun trena Andoainen! Denbora aurrera zihoan eta trena ez zen mugitzen… Egoera ikusirik, Sara eta nire urduritasuna handiagotu egin zen. Beraz, trenetik jaitsi ginen taxi bat hartzeko asmoz. Taxi geltokia bilatzen geundenean, autobus bat zegoela konturatu ginen. Bi aldiz pentsatu gabe, bertara igo eta Donostiarantz abiatu ginen. Zoritxarrez, oso berandu egin zitzaigun eta eginahalak egin genituen Evarekin hitz egin eta hitzordua bertan behera uzteko. Ikusi behar zenuten Sara 11 8 11 informazio telefonora deitzen Evaren telefono zenbakia lortzeko! Azkenean, ez dakit nola, Evarekin hitz egitea lortu eta elkarrizketa beste egun baterako utzi genuen. A zer komeriak! Gero esan dezatela ez dugula lanik egitenâ€¦\nKontua da hainbeste komeri ondoren, Evarekin elkartu ginela eta bere agenda bete-betea egon arren, guri txoko bat egin eta benetan oso tratu ona eman zigula. Egia esan, primeran pasa genuen. Elkarrizketa bat izan ordez, betiko lagun batekin hitz egitea bezala izan zen. Hemen duzue bertan hitz egindakoa. Barkatuko dituzue argazki eta bideoaren kalitatea baina horrekin ere denetarik pasa zitzaigun. Dena den, istorio hori beste baterako utzi beharko dugu, luzea da eta…\nZer moduz, Eva?\nLehenik eta behin, mila esker etortzeagatik eta elkarrizketa hau posible egiteagatik.\nOso gustura. Beraz, lasai.\nGaldeketarekin hasiko gara. Badakigu 16 urte inguru zenituenean hasi zinela zure anaia Karlosi bere jatetxeko sukaldean laguntzen. Txikitatik al zenuen sukaldean ibiltzeko zaletasuna?\nOso txikia nintzenean hasi nintzen etxean, baina ez da egia 16 urterekin hasi nintzela berarekin sukaldean. Berarekin hasi nintzen, baina arraskan, ez sukaldean laguntzen. Ezberdina da. Sukaldean dago baina ez janaria prestatzen.\nZu goiz hasi zinen. Gaur egun, ordea, jendea gero eta beranduago hasten da. Zer esango zenioke gazte bati janaria prestatzera animatzeko?\nNik uste dut gauzak prestatzen hastea asko eskatzea dela. Nire ustez, gero eta jende gehiago dago janariari buruz asko dakiena, baina gero eta gutxiago ibiltzen dena sukaldean. Beraz, esango nioke ez estutzeko, ez larritzeko. Amonak eta amak gauzak egiten badituzte arreta pixka bat jartzeko, garrantzitsua dela.\nJakingo duzun bezala, gaur egun gazte jendeak ez du denbora gehiegi pasatzen sukaldean, dena â€œprekozinatutaâ€ edo aurrez prestatuta erosten baitute. Zer iritzi duzu â€œfast foodâ€ delako honi buruz?\nTxarra dela, baina ez nik esaten dudalako. Prekozinatutako gauzak beti eramaten dituzte kontserbanteak, zaporea altxatzeko produktuak, bitaminak galdu egiten dituzteâ€¦ Gainera, etxean janaria prestatzeko ez da hainbeste denbora behar; organizazio on bat besterik ez.\nHasieratik hasi al zinen postreak egiten edo aurretik beste platerak prestatzen zenituen? Horrela bada, nondik atera duzu postreak prestatzeko trebetasuna?\nEgia esan, gaztea nintzenean, nire amak ez zidan postreak prestatzen uzten. Hori tontakeriak zirela esaten zidan. Beraz, betiko gauzak ikasi nituen: pasta, arroza, babarrunak, porru patatak, saldak eta gauza horiek. Gero, Karlosen jatetxera joan nintzen lan bila. Momentu hartan gozogilea jatetxetik joan zitzaionez eta sukaldean ibiltzeko jende nahikoa zegoenez, anaiak esan zidan: â€œZu, pastelerira!â€ Imajina dezakezunez, nik ez nekien ezer egiten, ezta bizkotxo bat, ez natilakâ€¦ ezertxo ere ez! Arroz esnea besterik ez. Anaiari beti esaten diot dezente diru gehiago aurreztuko zuela unibertsitateko karrera bat ordaindu izan balit; izan ere, zakarrontzira denetik botatzen nuen ezkutuan, nire artean pentsatzen nuen: â€œHarrapatzen banauâ€¦â€\nBai, ezta? Lehenengo txapuzakâ€¦\nBai, bai. Baina pixkanaka ikasi nuen. Liburu onak erabilizâ€¦ Egia esan, hasieran ez zitzaidan gustatzen, konplikatua ikusten nuen. Baina ez da batere konplikatua, desberdina besterik ez. Trukua harrapatu ondoren, oso erreza da. Eta horrelaâ€¦ pixkanaka.\nEginez eta eginez, ezta?\nBai. Eginez, probatuz, ikusiz zer atera zaidan goxoa eta zer ez, pentsatuz nik egingo nukeena, zer gehiago botako niokeenâ€¦\nNormalean, etxeetan emakumeak dira sukaldean aritzen direnak. Profesionalak, berriz, gehienak gizonezkoak dira. Zure ustez zergatik ote da?\nHori gaizki dago. Euskal Herriko sukaldea beti emakumeek eraman dute. Antzina, emakumeak izaten ziren sukaldariak eta gizonezkoak ardoa dastatzen zutenak. Horregatik, taberna edo jatetxe bat irekitzea bururatzen zitzaienean, gizona zen jende aurrean egoten zena eta emakumea sukaldean. Beraz, Euskal Herriko sukalde profesionalak etxekoandreek eraman dituzte aurrera. Gizona tabernan egon arren, emakumeak izan dira sukaldeaz arduratu direnak. Gainera, badakigu sukaldean bezala beste edozein lanetan beti gizona egon dela: ekonomian, abokatutzan, kiroletanâ€¦ beti gizonak. Izan ere, beraiek orain arte indarrak etxetik kanpo zentratu dituzte. Emakumeek, ordea, familian zentratu dituzte indar hauek. Eta, noski, inork ez badu hartzen familiako errelebo hori, nork egingo du lan hau? Etxekoa ere garrantzitsua da…\nTelebistan ateratzeaz gain, Karlos ArgiÃ±ano jatetxean postreak egiten eta Aiala sukaldaritza eskolan irakasle zara. Horrenbeste eginbeharrekin ba al duzu denborarik zuretzat edo zure familiarentzat?\nOso denbora gutxi nuen eta oso lanpetuta ibili nintzen. Horregatik, aurreko urtea pixka bat erlaxatzeko erabili nuen. Ez zen benetako urte sabatiko bat izan, telebistan jarraitzen bainuen. Baina urte lasaia izan zen. Egia esan, hasieran oso gaizki ibili nintzen. Lan gehiegi, gorputzak pixka bat geratzeko eskatzen zidan. Beraz, aurten paseatzen, aspaldiko lagunei bisitatzen, nire semeei denbora gehiago eskaintzen nabilâ€¦ Dena lasaiago hartzen.\nZer moduz moldatzen zara telebista aurrean hitz egiteko, jakinda milaka pertsonak ikusten zaituztela? Eroso sentitzen al zara?\nHasieran beldurtu egiten nintzen esaten nituen gauzei garrantzi handia ematen nielako: â€œHorrenbeste jende ni ikusten, eta hau edo bestea esaten badut â€¦ zer pentsatuko dute nitaz? Ikusten banaute nolakoa naizenâ€¦â€. Baina orain dagoeneko berdin zait. Naizen bezalakoa naiz eta batzuetan konfunditu egiten naiz mundu guztia bezala, beraz, orain disfrutatzen ari naiz gauzei horrenbeste garrantzirik eman gabe.\nOrain La Sexta telebista katean Hoy cocinas tÃº programa egiten ari zara. Bertara jendea joaten da eta zuk plater zehatz bat nola egiten den erakusten diezu. Sukaldaritza egiteaz gain, irakastea gustatzen zaizu?\nBai. Programarekin eta gonbidatuekin asko disfrutatzen ari naiz. Jende asko ezagutzen ari naiz eta denak oso desberdinak: Madrilgoak, Sevillakoak, Galiziakoakâ€¦ Gainera, oso maila ezberdinetako jendea etortzen da: kale-garbitzaileak, zientifikoakâ€¦ eta denak oso irekiak, telebista aurrean jartzeko ausarta izan behar baitzara. Eta ez bakarrik beraiek, beraien koadrilakoak eta familiakoak ere bai. Ni harritu egiten naiz. Beraz, gustatzen zait jendearekin sortzen den giro hori. Nik beti galdetu egiten diet, telebistan azaldu aurretik, ea zergatik etortzen diren programara. Askok erantzuten didate: â€œIkusten dudalako izugarrizko giroa daukazuela hemen eta ondo pasatzen duzuela”. Eta egia da!! Barre asko egiten dugu. A! Eta aurretik esan dugunari erreferentzia eginez, taldeko ia denak emakumeak gara, oso jende gaztea gainera. Ni naiz zaharrena, baina atzean dagoen taldea oso gaztea da.\nTelebistan, beti izan da zure anaia Karlos sukaldaria eta zu, ordea, postreak egiten zenituena. Hla ere, La Sexta telebista katean egiten hasi zaren programan, denetarik prestatzen duzu. Zein arlotan sentitzen zara erosoago sukaldaritzan edo gozogintzan? Zergatik?\nHasieran oso gustura ibiltzen nintzen sukaldaritzan. Orain, ordea, postreak egiten lasaiago, hauei denbora gehiago jarri baitiet. Profesionalki horretan zentratu naiz. Hala ere, biekin ondo moldatzen naiz, baina postreak egitea joko malabarekin ibiltzea bezala da.\nNahi gabe ateratzen zaizu ezta?\nBai, bai. Erraztasun handia dut.\nSukaldaria izan ez bazina, zer gustatuko zitzaizukeen izatea?\nTxikitan esaten nuen baleteko dantzari izan nahi nuela. Hala ere, 15-16 urterekin lan munduan aurkituko nuenaren beldur nintzenez, klausurako moja sartzea pentsatu nuen. Neure buruari esaten nion: “Klausurako mojak onak izango dira eta ez naute handik botako. Gainera, mutilekin ere hainbeste buruhausteâ€¦”. Horrela, harri batez bi kolpe egingo nituen: lana, mutilaâ€¦ Eta orain eskulana den edozer gauza gustatuko litzaidake egitea. Berdin zait margolari, buztinlariâ€¦ eskulana den edozer gauza.\nGainera badakit zure familia oso artistikoa dela.\nBai, bai. Eta behar dut eskuekin gauzak ukitu eta ibili. Adibidez, dentistaâ€¦ (Sarari erreferentzia eginez, gurasoak dentistak baititu). Izan daiteke ere, zergatik ez.\nNahiz eta sukaldari aparta izan, ziur nago noizbait hanka sartzeak ere egingo zenituela, ezta? Konta al dezakezu gertatutako anekdotaren bat?\nAurretik esan dudana, postreak ikasteko zakarrontzira pila bat gauza botatzen nituela, adibidez. Orain kontatuko dudana anekdota serio bat da. Bikote bat jatetxera etorri zen beraien ezkontzarako tarta berezi bat nahi zutelako. Oso berezia, handia eta ondo apaindutakoa. Eta â€œSantonoreâ€ bat aukeratu zuten. â€œSantonoreâ€ petisuz eginiko dorre bat da. Baina beraiek izugarri handia nahi zuten. Nik egin, egin nuen. Baina arkitekturaz ezer ez nekienez, pisua, zentrua, grabitateaâ€¦ ez nituen kontutan hartu. Ondorioz, dorrea balantzaka hasi zen. Gainera, zementuaren ordez karamelua ipini nion. Imajina dezakezue nola bukatu zuen â€œSantonoreâ€ horrek! Azkenean, tartatxoak jan behar izan zituzten. Goxoa zegoen, baina itsura ez zen beraiek nahi zuten bezalakoaâ€¦\nEgia esan, Evarekin hitz egiten hasi eta orduak eta orduak eman ditzakezu bere solasaldi atseginarekin, baina hortxe eman genion amaiera gure elkarrizketari. Eskerrak eman nahi dizkiot bihotzez Evari hain ondo portatzeagatik gurekin. Oso ondo pasa genuen eta, bideoan ikus dezakezuen bezala, izugarrizko barre algarak egin genituen. Mila esker, Eva, zure denboraren zati txiki bat guri eskaintzeagatik. Jarraitu horrela!!\n[kml_flashembed movie="http://video.google.com/googleplayer.swf?docid=-8118128451254757653" width="400" height="326" wmode="transparent" /]\nView all posts by lgarmendia →\nBideojokoak, denbora-pasa egokia?\nAna Altuna gogoan\n3 Responses to EVA ARGIÃ‘ANO: “Postreak egitea joko malabarekin ibiltzea bezala da”\neagirre 2008(e)ko urtarrilak 28 at 7:25 pm #\nElkarrizketa bikaina benetan Leire! =D> Irakurtzen ari nintzen heinean lerdea dariola jartzen ari nintzela ohartu naiz, postreak gora eta postreak behera! Beraz, orain afaltzera noa, tripazorriak ere hasi zaizkit eta! Horrelaxe segi!\nMaite 2008(e)ko urtarrilak 28 at 11:53 pm #\nZuk nahi duzuna esango duzu, Leire, baina komunikazioa edo harremanak edo biak uztartzen dituen lan baterako eginda zaude (urte sabatikoaren aurretik edo ondoren…)! 😛\nZorionak elkarrizketarengatik eta baita lehenengo zailtasunaren aurrean etsi ez zenuelako ere. 😉\neuskaljakintza» Blog Archive » Korrika Ordizian - 2009(e)ko apirilak 4\n[…] euskaljakintzako Leirek idatzi zigun atzo, esanez KORRIKAri buruzko artikulurik ez ote genuen argitaratu behar esanez . […]\nUtzi erantzuna eagirre(r)i Click here to cancel reply.\nnoizaldi 2019(e)ko irailak 14\nxehakapen 2019(e)ko irailak 13\nalkaterna 2019(e)ko irailak 12\nlekat 2019(e)ko irailak 11\nbalakagarri 2019(e)ko irailak 10\nedendu 2019(e)ko irailak 9\nmugarri 2019(e)ko irailak 8


Errenteria Aste Santurako eta goi denboraldirako prest! - Oarsoaldea Turismo\nErrenteria Aste Santurako eta goi denboraldirako prest!\nDatorren apirilaren 13an San Marko Gotorlekuko Informazio Puntuak bere ateak zabalduko ditu, bertaratzen diren bisitariei goi denboraldi osoan zehar harrera egiteko. Honela, San Marko Gotorlekura hurbiltzen diren bisitariak, Lau Haizeta Parkearen naturaz eta ikuspegi zoragarriez gozatzeaz gain, inguruak eskaintzen dituen aukerei buruzko informazioa jaso dezake.\nOrdutegia asteazkenetik igandera 11:00etatik 14:00etara eta 16:00etatik 18:00etara izango da. Ordutegi horren barruan, Museoa bisitatzerik ere izango da, horretarako bi aukera eskainiz: modu librean (doan) edo bisita gidatuan (2-3€ artean). Poternatik du sarbidea museoak, eta bertan artilleria-bateria ezkutuak, hauek elkar lotzen dituzten tunelak, eta baita gotorlekua inguratzen duen lubanarroa defendatzeko kaponerak ikus daitezke. Arma Patioan terraza duen taberna- jatetxea ere badago gotorlekuan.\nErrenteriako Hirigune Historikotik kilometro gutxira kokatzen da San Marko Gotorlekua (XIX. Mendea), izen bera daraman mendiaren tontorrean, Lau Haizeta Parkearen bihotzean, naturaz guztiz inguratuta eta ikuspegi zoragarriekin.\nBere barnean eta baita bere gotorlekuaren inguruan ere, karlistarren garaira garamatzaten oroigarri militarrak, antzinako ameztiak, anfibioentzako urmaelak eta Txoritokietako estazio megalitikoa ere topatuko ditugu. Elementu hauek paisaia kultural eta natural paregabe bat osatzen dute San Markon.\nIkuspegia koloreztatzen duten Pasaiako, Kontxako eta Txingudiko badiak ikusi ditzakegu goiko aldean dagoen begiratokitik. Aiako Harria Parke Naturalak, Ulia eta Jaizkibel mendiek (hiruak "Natura 2000 sarean" babestutako esparruak) eta begiratokia inguratzen duten gainerako mendiek eratzen duten landa paisaiak, lasaitasuna topatzen lagunduko diote bisitariari. Gotorlekuaren kanpoaldean dagoen Aisialdirako guneak, haur-jokoz eta pik-nik mahaiez hornituta, familian edota lagun giroan inguruaz gozatzeko beste aukera bat eskaintzen du. Uda honetarako plan zoragarria zalantzarik gabe!\nListorreta-Barrengoloiako Informazio Bulegoa\nBestalde, Aste Santuan, Aiako Harria Parke Naturalean aurkitzen den Errenteriako Listorreta-Barrengoloiako informazio bulegoa ere bere ateak irekiko ditu.\nBeste urte batez, bertara hurbiltzen diren txangozale eta bisitariek inguruko baliabide naturalei buruzko informazioa jasotzeko aukera izango dute; hala nola mendi-ibilbideak, monumentu megalitikoak, Aizpitarteko haitzuloak, Añarbeko baso erreserba, Malbazarko hezegunea...\nHorrez gain, aipaturiko guneak ezagutzeko udaran irteera gidatuak ere eskainiko dira. Bertako Kultur Ondare eta bioaniztasun-maila altuaz gida aditu baten eskutik jabetzeko aukera paregabea da dudarik gabe. Izan ere, gune honek Kontserbazio Bereziko Eremua (KBE) izendapena du, Natura 2000 Sarearen barruan babestuta egonik.\nHonela, informazio bulegoa sei hilabetez egongo da zabalik, ondorengo ordutegian:\nLarunbata eta igandeak: 8:30-14:30 / 16:00-20:30


Aitortza aitzindariari | Kultura | Berria\nMarijan Minaberrik idatzitako antzerki lanak, ipuinak, olerkiak eta bertsoak bildu dituzte liburu batean. Ekitaldi batzuk egingo dituzte Bankan, idazlearen omenez.\nOrain dela bi urte zendu zen Marijan Minaberri. Argazkian, 2007an, bere etxean. GAIZKA IROZ Tamaina handiagoan ikusi\n2019ko maiatzak 22 - Baiona\nMarijan Minaberriren (Banka, Nafarroa Beherea, 1926 2017) lanak biltzen dituen liburua ondu du Euskaltzaleen Biltzarrak: Marijan Minaberriren meategitik. Suaia elkarteko kideek lagundurik, joan den hilaren 11n aurkeztu zuten liburua, idazlearen sorterrian, Bankan. Minaberrik bere ibilbidean landutako hainbat literatur generotako lanak biltzen ditu obrak, hala nola antzerkiak, abere ipuinak, olerkiak, prosa lanak eta bertsoak. Bestalde, idazlearen testuak Helene Dolhareren marrazkiez ilustraturik agertzen dira.\nBadira bi urte Euskaltzaleen Biltzarrekoek pentsatua zutela Marijan Minaberriri omenaldi baten egitea liburu bat argitaratuz, oraindik bizi zelarik. Mixel Jorajuria Euskaltzaleen Biltzarreko buruaren erranetan, ez zen Minaberriren lanez «nehor axolatu», Oskorrik 1999an Marijan kanta zan! albuma atera zuen arte. Alta, euskararentzat «anitz» egina zuen idazleak, eta merezi zuen bere lanen biltzea, Jorajuriaren iritziz. Euskaltzaleen Biltzarreko arduradunak gehitu du Minaberrik «sekulako lana» egina zuela euskararen transmisio mailan, batez ere material pedagogikoa euskaraz hornitu baitzuen.\nMinaberrik ibilbide luzea izan zuen idazle gisa, eta obra anitz utzi ditu gibelean. 1948an hasi eta hamar urtez, Bankako Herriko Etxean idazkari gisa egonik lanean, herritik joan eta hiru urtez irakaskuntzan aritu zen Baionako Saint-Louis-de-Gonzague ikastetxean. Gero, Basque Eclair eta Sud Ouest egunkarietan aritu zen, han ere idazkari gisa, 1990. urtera arte. Gure Herria eta Herria aldizkarietan, Almanaka urtekarian eta Pan-Pin haur agerkarian idatzi zuen, baita pilotako berriak ematen ere. Lehen lanak aldizkarietan argitaratu zituen, beraz, baina 1961ean Mari-gorri lana, eta 1963an, berriz, Itchulingo anderea ipuin liburua argitaratu zituen. Bi urte berantago, 1965ean, Xoria kantari poesia liburua plazaratu zuen, eta, hain zuzen, Oskorri taldeak liburu horretako olerkiak hautatu eta musikatu zituen Marijan kanta zan! albuma egiteko. Anartean, 1964an, euskaltzain urgazle izendatu zuten.\nHari beretik, 1969an sortu zen Ipar Euskal Herriko lehen ikastola, Arrangoitzen (Lapurdi), baina, berehala, euskarazko material pedagogikoa eskas izan zuten irakasleek. Horrela, Minaberrik euskarazko hainbat obra ekoitzi zituen haur eta gazte literatura arloan, bai sorkuntzak eta bai itzulpenak eginez, garaian zuten behar bati erantzunez. Idazlea ez zen, gainera, arlo bakar batera mugatu; olerkiak, bertsoak, ipuinak eta antzerkiak ere idatzi baitzituen, Joanes Zirtzil edo Abereen eguberria, besteak beste.\nHorrez gain, hiztegigintzan aritu izan zen: Dictionnaire basque pour tous: Basque- Francais (Denentzako euskal hiztegia: euskara-frantsesa) eta Francais-Basque (Frantsesa-euskara) hiztegiak idatzi zen, baita Grammaire basque pour tous (Denentzako euskal gramatika) ere. Gisa berean, euskal irratigintzan aitzindari izan zen, emazte gisa lehenetarikoa izan baitzen mikrofonoan euskaraz mintzatzen. Horrela, euskarari lekua egin zion Radio Cote Basque irratian, eta Gure Irratian eta Lapurdi Irratian ere entzun zitekeen bere boza.\n«Minaberriren ibilbide horren omentzeko egina da liburua». Mixel Jorajuriak eta Euskaltzaleen Biltzarreko beste zortzi lagunek elkarrekin eraman dute Marijan Minaberriren Meategitik liburua egiteko proiektua. Eztitxu Berhok eginiko Minaberriri buruzko ikerketa lanetik abiaturik, idazlearen obren zerrenda hartu eta elkarren artean banatu dituzte hainbat testu. Lana abiatzeko orduan, jadanik zendua zen Minaberri, baina lagun mina zuen Andree Ojalvok hainbat obra atxikiak zituen etxean. Han atzeman dituzte testu franko, eta «gustukoenak» zituztenak hautatu dituzte liburua egiteko. «Marijanek baditu sekulako gauzak eginak», ohartarazi du Jorajuriak. Horrez gain, oroitarazi du «haurrentzako antzerki polit batzuk, olerkiak, ipuinak eta bertsoak jende helduentzat» irakur daitezkeela prestatu duten liburuan.\nEuskaltzaleen Biltzarra alde batetik, eta beste aldetik Suaia elkartea ere ari dira Marijan Minaberri eta euskararentzat egin zuen lana omentzen. Bankako elkartea da Suaia, eta herria biziarazteko hainbat jardunaldi antolatzen dituzte urte osoan, pilota edo mus partidak, baina baita kantaldiak eta hitzaldiak ere. Hain zuzen ere, Minaberriren omenez hasiak ziren lanean Bankan, Marijan Minaberriren meategitik liburua plazaratu aitzin. Lehenik, 2017an, emazteek eginiko literatura sustatu eta bultzatu nahirik, Minaberriri omenaldi bat egin zioten Adur eta Sareina elkarteek.\nOndotik, 2018ko azaroan, Suaiak hitzordu bat antolatu zuen «Marijan nor izan zen eta zer egin zuen oroitarazteko», Suaia elkarteko kide Katixa Dolharek azaldu duenez. Idazleari eginak izan zitzaizkion hainbat bideo eta grabaketa erakutsi zituzten bertan. «Marijan kanta zan! kantuarekin egin zen bere izena ezagun 1999an, baina lan handia egina zuen lehenago». Hitzordu horiei segida emanez, Dolharek erran du Minaberriren inguruko «ospakizun urtea» dutela aurten. Hala, Suaiakoei «ederki» datorkie Euskaltzaleen Biltzarrak eginiko lana eta liburua plazaratzea, aurten eginen baitute herriko eskolaren izenaren estreinatzea. «Emaztea zen, idazlea, eta herrikoa». Orain arte izenik gabe egona da herriko eskola, baina, urte hondarra gabe, murgiltze ereduan den eskolak herriko emazte idazle aitzindariaren izena ukanen du: Marijan Minaberri.


Yurre Ugarte eta Joseba Larratxe: "Komikiaren medioak eskaintzen dituen aukera ezberdinez baliatu eta gozatu dugu, askatasunez" — Eibar.ORG | Eibarko peoria\nHemen zaude: Hasiera / Blogak / e-gorblog / Yurre Ugarte eta Joseba Larratxe: "Komikiaren medioak eskaintzen dituen aukera ezberdinez baliatu eta gozatu dugu, askatasunez"\nYurre Ugarte eta Joseba Larratxe: "Komikiaren medioak eskaintzen dituen aukera ezberdinez baliatu eta gozatu dugu, askatasunez"\nKike Infame 2019/12/19 19:56\n"Joana Maiz" komikiaren egileei Kike Infame adituak egindako elkarrizketa\nUrte oparoa izan da euskal komikigintzan, kalitateari zein kantitateari dagokionez. Eta argitaratu diren komiki on ugari horien artean Joana Maiz dugu nabarmenetako bat, zalantzarik gabe. Zaleon artean ahoz aho dabil, hitz onekin beti, eta salmentetan ere ongi dabil, antza, euskarazko lehen edizioa agortzear omen baita. Gaztelaniaz ere atera duenez Harriet argitaletxeak, Kike Infame komiki-dibulgatzaileak elkarrizketa egin die egileei espainiar estatuko komiki-dendek argitaratzen duten Zona Comic aldizkarian iruzkin bat idazteko. Euskarazko elkarrizketa osorik nonbait publikatu nahi eta, ulertu ezin ditugun arrazoiengatik, blog xume honetan egiteari egoki iritzi dio... Honela estreinatzen dugu Kike Infame kolaboratzaile berria, Joana Maiz komikiaren idazle Yurre Ugarte eta marrazkigile Joseba Larratxeri egindako elkarrizketa interesgarri honekin. Eskerrik asko Kike, eta on egin irakurleei!\n- Zer da Joana Maiz?\n- Yurre Ugarte: Emakume profesional eta urbano batek castingean baztertutako atsoa, desjabetua izatekotan dena, berreskuratzen duenean sortzen den erresistentziazko istorioa, non bata bestearen ifrentzu bihurtuko den.\nYurre Ugarte: "Marrazkilariak istorioa bere egitea funtsezkoa da, hitzek eta irudiek unibertso bakarra, eraginkorra, osatzeko"\n- Nola izan zen lan honen jaiotza?\n- Joseba Larratxe: Aspalditik dator Yurre eta bion lan harremana. Yurrek zientzia-fikziozko komiki bat egiteko ideia zuen eta marrazkilari bila nirekin harremanetan jarri zen. Proiektua garatzen hasi ginen baina ez genuen argitaletxeekin tratu onik lortzen. 200 orrialde inguruko istorioa izango zen, eta koloretan gainera. Zaila zen horrelako komiki bat finantzatzeko dirua lortzea. Editorea den lagun batek proposatu zigun komiki “egingarriago” bat planteatzea, hau da, motzagoa, gaur egun girotua eta zuri-beltzean. Horrela hasi ginen Joana Maiz garatzen. Dena den, esan beharra dago Eusko Jaurlaritzaren beka lortu arte ez ginela komiki definitiboa egiten hasi. Yurre eta biok gidoilari eta marrazkilari profesionalak izanda, oso zaila egiten zitzaigun komiki hau denbora librean egiten joatea. Bekarekin gure agendetan sartu genuen proiektua eta horrela gauzatu ahal izan dugu komikia.\nBaztertutako zientzia fikziozko komikiaren orri bat\n- Nolakoa izan da zuon bion arteko elkarlana?\n- Yurre: Irekia eta gure lan erritmoei egokitua. Proiektua aurrera eramateko ezinbestekoa izan da gure arteko konfiantza fase guztietan. Argumentua, pertsonaiak eta bilbeak idatzi nituelarik, atalka egin dugu lan. Atal bat idatzi, marraztu, bildu, eta hurrengora. Nik bere iradokizunak onartuz, eta berak nireak. Komikirako gidoi bat idazteak suposatzen du batez ere marrazkien bitartez iritsiko zaiola irakurleari nik idatzitakoa, hortaz, marrazkilariak istorioa bere egitea funtsezkoa da, hitzek eta irudiek unibertso bakarra, eraginkorra, osatzeko.\nJoana Maiz komikiko orri bat\n- Joseba: Komikia etapaka marrazteak ahalbidetu du lehenengo kapitulua bukatua ikustean beste kapituluetarako ekarpen berriak egitea. Zirriborroen gainean egiten genituen brainstorming-ak izan dira lanaren parte emankorrena niretzako. Lokalizazio bila egin ditugun irteerekin eta pertsonaiak diseinatzerakoan aukeratzen genituen ereduekin ere (aktoreak, modeloak, lagunak...) oso ondo pasa dugu.\nJoana Maiz komikiko pertsonaien diseinuaren zirriborroak\n- Badirudi liburuak ez duela soilik komikitik edaten, Amama edo Handia bezalako filmak buru dituen euskal zinemagintza berriarekin ahaidetua ematen du, non lurrarekiko harremanaz modu garaikide batean hitz egiten den.\n- Yurre: Hori asko interesatzen zaidan gaia da; zer gertatu zaion lurrari, bertan eta bertatik bizi zirenei, gaur egun kasik lur sail librerik geratzen ez zaigun honetan, denok urbanita ultradigital peto-petoak garen honetan. Galdera asko pizten dizkidan gaia: identitateaz, egungo bizimoduaz, lurraz, etorkizunaz. Izan ere, 2002 urtean argazki batzuk egin nituen Irunen erakusketa artistiko kolektibo baterako; horietako argazki batean ageri zen atso zahar bat hirian kokatua zegoen azken baratzeetako baten erdian. Andre zahar horretan oinarritu naiz komikiaren atso zaharra (Lauren pertsonaia) eraikitzeko. Pudovkinen Ama filma zetorkidan gogora. Beraz, ez ditut zuk aipatu erreferente zinematografiko horiek gogoan izan, baina uste dut oso egungo gaia dela, eta obra askotan ikusi dela eta ikusten jarraituko dugula.\nJoana Maiz komikian Lauren pertsonaia sortzeko inspirazio izan zen argazkia\n- Zure kasuan, Yurre, ikus-entzunezkoen mundutik zatoz. Nola egokitu zara komikiaren medioari?\n- Yurre: Beti izan naiz komikizale, gazte-gaztetatik. Baita literaturazale eta zinemazale ere. Niretzat, hirurak lotuta doaz. Ikus-entzunezkoen gidoigintzan aritzen naizenez, banekien noizbait egingo nuela komikirako urratsa, alegia, nire istorio batek komiki forma hartuko zuela. Joseba eta biok elkartu ginen nik komikirako zientzia fikziozko saga baten proiektua neukalako (eta daukat), eta horixe izan zen egin nahi genuen lehenengo proiektua. Horretan murgilduta ginela sortu zitzaidan, Sauré argitaletxearen enkarguz, beste komiki bat idazteko aukera, eta Katu hegoduna/La gata alada izenburuarekin argitaratu zen 2013 urtean, 25 orrialdeko istorio bat, zorionez azkenean Josebak marraztu zuena.\nKatu hegoduna komikiaren bineta bat\nOrduan ez zitzaidan batere arrotz egin medioa, eta naturalki egokitu nintzaion. Joana Maiz-en idazketa prozesua ezberdina izan da, atalka joan garelako. Oraingoan erronka izan da pertsonaia ezberdinak ikuspuntu ezberdinetatik islatzea, eta komikiak eskaintzen dituen baliabideei zukua ateratzea.\n- Zure kasuan, Joseba, denbora luzea daramazu komikigintzan, baina hau da zure proiekturik luzeena eta anbiziotsuena. Nola egin diozu aurre erronkari?\nJoseba Larratxe: "Euskal Herriko sortzaileak ere [...] komikiaren potentzialaz jabetu dira eta hasi dira beraien istorioak kontatzeko medio hau aukeratzen"\n- Joseba: Bekak denbora muga bat jartzen zigun komikia egiteko: urtebete, beste urte erdiko luzapena eskatzeko aukerarekin. Yurrek planteatzen zuen istorioa kontuan izanda, garbi neukan lana erraztu behar nuela nola hala. Horregatik marraztu dut bikolorean komikia, kolore guztiekin ezingo nituelako 112 orrialde hauek marraztu eman ziguten denbora tartean. Hala ere, ez dut uste kolore muga honek kalte egin dionik kontatu nahi genuen istorioari. Are gehiago, narrazio tresna modura erabiltzen saiatu naiz. Bigarren tinta aukeratzerakoan, kontuan izan dut komikian garrantzia handia duten bi faktore: Natura (berdea) + ura (urdina) = turkesa kolorea. Adibidez, flashback-ak bereizteko erabili ditut koloreak; oraina bi tintetan eta iragana tinta beltzean soilik. Naturaren eta asfaltoaren arteko borroka azpimarratzeko ere erabili dut kolorea. Adibidez, Laurenen etxeari “oasi” izaera eman nahi nion, trenbide, errepide eta aparkalekuz inguratutako berdegunea. Ezlekuz inguratutako lekua.\nLanak errazteko beste modu bat asko erabiliko genituen eszenatokien 3D modeloak egitea izan da. Honek balio izan dit eszenak errazago planifikatzeko eta baita fondoen eredu modura erabiltzeko. Dena den, bekak eman zigun urte eta erdia azken egunera arte erabili behar izan dugu komikia bukatzeko.\nJoana Maiz komikiko eszena baten sortze prozesua\n- Ematen du medioaren aukerekin jolasten eta esperimentatzen gozatzen duzuela; hala, adibidez, pertsonaiak animali bihurtzen dituzue, edo narrazio klasikoarekin hausten duzue ikuspuntu ezberdinak sartzeko, dokumental bat bailitzan, eta denborekin jolasten duzue obra inguratzen duen misterio handiaren aurkikuntzan irakurleari laguntzeko.\n- Joseba: Hori izan da hain zuzen ere komiki hau egitearen helburua: guk aukeratzea zein tresna narratibo erabili nahi genituen. Normalean, enkarguz egindako komikietan, formatu, luzera eta gidoi jakin batekin lan egin behar izaten dugu. Proiektu honekin irakurtzea gustatuko litzaigukeen komiki bat egin nahi genuen. Ahal genuen neurrian, komikia osatzen duten faktore guztiak kontrolatu nahi genituen. Eta ez tresna narratiboak bakarrik: objektuaren estetika ere zehaztu nahi genuen. Izan ere, esango nuke hori dela “eleberri grafiko”-en formatuarekin bilatzen dena: beste formatu batzuetan ez daukazun askatasunarekin esperimentatzea, jolastea eta artefaktu narratibo itxi bat sortzea, bere baitan funtzionatuko duena.\nSuposatzen dut komikilari askoren helburua dela horrelako komiki bat egin ahal izatea. Nik aspalditik nuen helburu bat zen. Eta izarrak lerrokatu dira. Alde batetik, Eusko Jaurlaritzaren bekak ahalbidetu du proiektu honi behar zuen denbora eskaini ahal izatea, eta bestetik Yurrek tartea utzi dit irudien narratibarekin istorioari ekarpenak egiteko eta esperimentatzeko.\nAzkenean, komiki aberats bat atera zaigula esango nuke. Eta gakoetariko bat izan da gidoiak eskaintzen zituen baliabide narratiboak modu estetiko batean adieraztea (flashback-ak zuri-beltzean jartzea, adibidez) eta alderantziz, gidoiaren baliabide estetikoak modu narratiboan erabiltzea (Polaroid-en pareta pertsonaien deskripzioak egiteko erabiltzea).\nJoana Maiz komikiko beste orri bat\n- Yurre: Kike, pozten naiz diozunaz, eta eskertzen dizut hori guztia hauteman eta baloratu izanaz, gure aldetik halaxe izan da eta: komikiaren medioak eskaintzen dituen aukera ezberdinez baliatu eta gozatzea, askatasunez.\n- Euskal komikiak hazten jarraitzen du, Xabiroiren (Dani Fano buru), Txalapartaren edo zuek liburua argitaratu duzuen Harriet Argitaletxearen lanari esker.\n- Joseba: Bai! Dirudienez 2019a euskal komikigintzan inoiz izan dugun urte oparoena da. Eta argi dago Xabiroi aldizkariaren lan konstantea izan dela hori lortzeko funtsezko faktore bat. Marrazkilariontzako erreferente bat izan da, profesionalizaziorako bide bat. Baina horretaz gain, komikilarien artean sare bat osatzeko balio izan du. Elkar ezagutu eta harremanak sendotzeko ezinbesteko lana egin du Danik.\nYurre Ugarte: "Asko interesatzen zaidan gaia da zer gertatu zaion lurrari, bertan eta bertatik bizi zirenei, gaur egun kasik lur sail librerik geratzen ez zaigun honetan, denok urbanita ultradigital peto-petoak garen honetan"\nEusko Jaurlaritzaren dirulaguntzek ere lagundu dute blokeatuta zeuden proiektu asko kaxoitik atera eta plazaratzen. Dike bat puskatzea bezala izan da. Ideia eta proiektu asko zeuden, baina ez zuten finantzaziorik topatzen. Esan beharra dago Harriet Argitaletxeko Gregoriok lan handia egin duela beka hauen sorkuntza bultzatzen. Txalapartak ere garai berrietara moldatzeko ahalmena duela erakutsi du komikiekin egin duen apustuarekin.\nEsango nuke Euskal Herriko komikigintzaren loraldi honetan tendentzia internazionalek ere izan dutela eragina. Badira 10-15 urte gutxienez komikigintzak lehen lerroko arte estatusa aldarrikatzen daramala. Mundu mailan, komikigintza asko dibertsifikatu da eta irakurle mota berriak azaldu dira. Euskal Herriko sortzaileak ere (agian beste toki batzuetan baino beranduxeago) komikiaren potentzialaz jabetu dira eta hasi dira beraien istorioak kontatzeko medio hau aukeratzen.\n- Joana Maiz-ek euskarazko eleberri grafikoan arraila berri bat irekitzen du, Maite Gurrutxagaren Habiak-ek, Mattinen Zarrakamalda-k, Dani Fanoren Miguel Mármolen hamaika eta bat jaiotzak-ek edo Belatzen Gerezi garaiak-ek markatutako ildoari jarraiki.\n- Joseba: Habiak, Zarrakamalda, Miguel Mármol, Gerezi garaia… Komiki hauek aurrera ateratzeko egileek sakrifizio handiak egin behar izan dituzte. Pasio proiektuak dira denak. Joana Maiz-ekin ere gauza bera gertatu zaigu: dirulaguntzak lan baldintza duinak izatea ahalbidetu du, baina deabruzko urte eta erdia izan da. Erlojuaren aurkako karrera bat. Baina lehen esan bezala, “eleberri grafiko” bat egitea izan da nire helburua urte luzez.\nJoseba Larratxe: "Tamalez, komikiei buruzko aurreiritzi asko dituzte euskaldunek oraindik"\nOrain irakurleen txanda da. Tamalez, komikiei buruzko aurreiritzi asko dituzte euskaldunek oraindik. Uste dut muga horiek gainditzeko egileon betebeharra kalitatezko komikiak egitea dela, baina irakurleek ere burua ireki behar dute eta gauza berriak probatzera ausartu. Eta borroka honetan medioak eta kritika gure aliatuak izan behar dira. Haietako askok oraindikan aurreiritzi asko dituzte gainditzeko. Ezjakintasun handia dago medio generalistetan.\n- Gaztelaniarako itzulpenak mezua publiko zabalago bati iristea ahalbidetzen du. Nolako harrera izaten ari da?\n- Yurre: Oraingoz harrera oso ona izaten ari da, Madriletik ere etorri zaizkigu iritzi oso positiboak. Gaztelaniazko merkatua askoz zabalagoa da euskarazkoa baino, eta argitaletxeak promozio plan berezia egin beharko du gure komikia estatu espainoleko bazter guztietara helarazteko, bestela ez baita iritsiko! Euskarazko edizioa agortzear den honetan, mereziko luke, asko poztuko nintzateke gaztelaniazko banaketak eta promozioak arrakasta izango balu, azken finean kontatu dugun istorioa Bilbon kokatuta badago ere, unibertsala baita.\n- Yurre: Idazten ari naizen narrazio-bilduma liburua bukatu. Joana Maiz-en gidoi zinematografikoa idatzi, beste nobela grafiko bat idazten hasi.\n- Joseba: Orain Asisko Urmenetaren gidoiarekin Xabiroi aldizkarirako marrazten nabilen Basolatik berri onik ez saila bukatu behar dut. Bi kapitulu falta zaizkigu eta 2020an bilduma kaleratuko dugu. Beste eleberri grafiko baten proiektuan ere sartuta nago, baina marrazten hasi baino lehen, nahiago dut ez gehiegi kontatu. Azkenik, badut aspalditik arantza bat sartuta: Gaztezulo aldizkarirako marraztu nuen Aingurak komiki sailaren bilduma kaleratzea. Ea tartea egiten diodan horri ere.\nGaiarekin erlazionatutako eduki gehiago:\netiketak: Josevisky, Joana Maiz, Kike Infame, komikiak, Yurre Ugarte


Euskararen sendabelarrak - Librería papelería El Arruí\nSendagarri onenekin ere, baina, ez da izango samurra euskararen etorkizuna. Gabriel Arestik zioenez, euskararen asturua ez da gauza segurua, eta, oraindik orain, berdintsu esan du Joseba Sarrionandiak: euskaldun jaioz gero ez dela harritzekoa suerte eskasaz bizitzea. Saharatarren, Ameriketako indioen eta mundu zabaleko beltzen egoerarekin alderatu zuen euskaldunona, -Kiromantzidxa- izeneko poeman. Baina, esanak esan, euskarak badu gauza bat ona: ibili luzea egin duela. Eta asko ibili ohi denak asko ikusi ohi du, eta asko ikusi ohi duenak, asko ikasi, eta horrek beti ematen du konfiantza. Euskaldunok ere badugu geure buruan konfiantza. Badugu geure herrian, Euskararen Herrian, itxaropena. Aulestiko Bengoetxeatarren armarrian iltzatuta gelditu da geure buruan daukagun ziurtasuna:\n-Bekoak goikoa eskondu leidi,\nasmuz eta jakitez-.\nNeure buruaren alde


FoodRUs Garapen Jasangarrirako Helburuekin (GJH) lerrokatuta dago; zehazki, 12. GJHarekin (Ekoizpen eta kontsumo arduratsua). Izan ere, haren helburua da tokiko elikadura-ekosistema erresilienteak eta jasangarriak sortzea Europan, tokiko zein eskualdeko mailan, eragile eta diziplina anitzeko ikuspegia dutenak.\nGuk bi zeregin nagusi ditugu proiektuan:\nBatetik, Europan eta nazioartean elikagaien galera eta xahuketarekin lotuta egiten diren beste proiektu eta ekimen batzuekiko lankidetza koordinatzen dugu. Horretarako, lankidetza- eta kooperazio-sare bat 34 proiektuekin sortu dugu tartean dauden eragile guztiekin, esperientziak eta emaitzak partekatzeko, sinergiak eta elkar osatzeko aukerak identifikatzeko eta baterako ekintzak gauzatzeko. Lan horren ondorioz, ekintza hauek garatu dira:\nCCN web-mintegia (2022, otsailak 16): Web-mintegi horretan amaitutako proiektuek eta abian direnek identifikatutako praktika onak eta oztopoak partekatu dira. Bertan, europar proiektuetako 30 ordezkarik hartu dute parte, hiru lantegi tematikotan banatuta:\nLantegietako ondorioak link honetan eskuragarri daude.\nBestetik, barazkien inguruko Euskadi-Nafarroa proiektu pilotuan parte hartzen dugu; zehazki, elikagaien xahuketaren aurkako euskal estrategian dugun esperientzia jarriko dugu eskuragarri, eta sortutako ezagutza bideratuko.\nProiektu hori Deustuko Unibertsitateak koordinatzen du, Europako 10 herrialdetako beste 29 bazkiderekin partzuergoan. Bazkide horien artean daude ELIKA eta beste zenbait euskal erakunde, hala nola HAZI, BCC eta EROSKI.


Arrasate Enduro proba, ikusgarri beste behin - Arrasate - Goiena.eus\nArrasate Enduro proba, ikusgarri beste behin\nJosu Bilbao 2018-09-30 15:33\nMarkel Uriarte aretxabaletarra eta Onintza Muruaga izan dira onenak Arrasateko enduro txapelketan. Parte hartzaileek ezkutuan gorde dituzten tramuak "ikusgarriak eta ederrak" izan direla azpimarratu dute\nIazko egun euritsuarekin alderatuta eguzkia eta lokatzik gabeko tramuak aurkitu dituzte aurten Arrasate Enduro proban parte hartu duten ryderrek. Antolatzaileek urtero ezkutuan gordetzen dituzte hainbat tramu, eta gaurkoan ere, "gozatua" izan dira tramu horiek parte hartzaileek adierazi duten moduan.\nTxapelketari dagokionez, gizonezkoetan, Aretxabaletako Markel Uriartek eskuratu du denborarik onena, Beñat Seminarioren eta Juanjo Esnaolaren aurretik. Orbea taldeko debagoiendarra "oso gustura" aurkitu da aurten –iaz zulatu batek podiumeko goreneko posturik kanpo utzi zuen–, nahiz eta hasieran erorikoak ere izan dituen. Uriartek, Adiran Juradorendako hitzak ere izan ditu proba irabazi ostean, izan ere, enduroko gorenean dabilen debagoiendarrak lesio larria du, eta ezin izan du gaurko proban parte hartu.\nEmakumezkoen lehia polita izan da ere. Iaz garaipena eskuratu zuen Onintza Muruagak lau segundoko aldea atera dio Miriam Serrari, eta bigarren urtez igo da podiumeko gorenera. Muruagak, aurten "lehia estuagoa eta maila altuagoa" izan dela nabarmendu du. Hirugarren postua Patrizia Tomek lortu du. Tomeren bigarren lehiaketa izan da, beraz "oso pozik" azaldu da ryderra hirugarren postua eskuratuta.\nElite Maila gizonak:\n1- Markel Uriarte 18:28:13\n2- Beñat Seminario 18:54:52\n3- Jose Antonio Diez 19:18:13\nElite Maila emakumeak:\n1- Onintza Muruaga 25:40:74\n2- Miriam Serra 25:44:58\n3- Patrizia Tome 26:07:79\n1- Juanjo Esnaola 19:05:41\n2- Gaizka Juaristi 19:27:19\n3- Txomin De Vega 19:27:93\n1- Francois Delavault 20:33:72\n2- Ibai Korta 20:38:36\n3- Zigor Urain 21:15:74\n23 urte azpikoak:\n1- Haritz Ibabe 20:14:44\n2- Julen Urdin 21:00:59\n3- Julen Urreta 21:09:76\nArrasate Enduro probako irudirik onenak\nJosu Bilbao 2018 ira 30 Arrasate


1. maila arrazoibidearen oinarriak ezarri eta zuzenbidearen metodologiak lantzeko diseinatuta dago. Horretarako, Zuzenbidearen oinarriak eta horiek ulertzeko beharrezko eta osagarri diren beste gai batzuk ikasiko dituzu. Ikasturte horretan hasiko zara Zuzenbidearen adar desberdinetara hurbiltzen: Publikora, Pribatura eta Nazioartekora.\n2. eta 3. mailetan, Zuzenbidearen adar desberdinetako berezitasunak bateratzen hasiko zara: zigor arlokoa, zerga arlokoa, merkataritzakoa, Europar Batasuneko zuzenbidea, enpresen funtzionamenduaren eta administrazio publikoen berri izango duzu, baita herritarrek erakunde bakoitzarekin duten harremana ere.\n4. mailan praktikan jarriko dituzu ikasketetan jasotako gaitasunak eta hautazko irakasgaiak aukeratu eta zuretzat interesgarrienak diren gaietan sakonduko duzu. Lehenengo seihilekoa atzerrian eman ahal izango duzu, Fakultateak hitzarmena sinatuta duen unibertsitateetako batean. Maila horretan egiten den gradu amaierako lanak ikuspegi bateratua emango die Zuzenbidearen bi adarretan jasotako gaitasunei.\nEkonomia Espezialitateko ikasketa planeko irakasgaiak Zuzenbideko graduko 4 ikasturteetan zehar banatzen dira, hiru modulutan:\nZuzenbideko graduaren amaierako profila\nPRESTAKUNTZAKO IBILBIDEAK 4. MAILAN\nGradua Ekonomia Espezialitatearekin osatzeaz gain, graduko ikasketa planeko hautazko irakasgaien bidez, hiru ibilbide egin ahal izango dituzu:\nZuzenbide Publikoa: Herri Administrazioekiko harremanak arautzen dituzten tresnetan espezializatzeko modua ematen dizu, Zuzenbide Konstituzionalean, Zigor edo Administrazio Zuzenbidean sakonduz.\nOndare eta Enpresa Zuzenbidea: Jarduera ekonomikoa eta enpresakoa arautzen duten arloetarako prestatzen zaitu, Merkataritza Zuzenbidean eta Zuzenbidearen beste alderdi ekonomiko batzuetan sakonduz.\nNazioz haraindiko Zuzenbidea: Nazioko Zuzenbideaz harantzagoko alderdiak jorratzen ditu, nazioz gaindikoarekin lotzen direnak, bai Zuzenbide pribatuan eta bai publikoan.\nLegelari eleanitzak prestatzeko, aukera izango duzu hiru hizkuntzatan prestakuntza jasotzeko: gaztelaniaz, euskaraz (150 ECTS kreditu) eta ingelesez (70 ECTS kreditu).


Christian Gottlob Neefe - Wikipedia, entziklopedia askea.\nChemnitz, 1748ko otsailaren 5a\nDessau, 1798ko urtarrilaren 26a (49 urte)\nmusikagilea, orkestra zuzendaria, organista eta musikologoa\nChristian Gottlob Neefe (ˈneːfə ahoskatua; Chemnitz, 1748ko otsailaren 5a - Dessau, 1798ko urtarrilaren 28a) alemaniar musikagilea izan zen. Leipzigen egin zituen ikasketak Hillerrekin, eta antzerki-administratzaile eta klabe-jotzaile lanetan aritu zen, besteak beste. 1779. urtean Beethovenen irakaslea izan zen Bonnen. 1781ean hiri hartako gorteko organo-jotzaile izan zen, eta 1783an, berriz, kapera-maisua egin zuten. Geroago, 1796. urtean, Dessauko operako zuzendaria izan zen. Mozarten eta Mannheimgo eskolaren eragina nabari zaio, doinua lantzen baitu kontrapuntua baino areago. Operak, liedak, koruak eta pianorako lanak idatzi zituen, besteak beste.\nOrriaren azken aldaketa: 1 uztaila 2020, 15:19.


Zer da? - Ikasleak - UPV/EHU\nZertarako balioko dit?\nZer egin behar dut parte hartzeko?\nNola bizi izan dugu?\nNola dago antolatuta berdinen arteko tutoretza plana? Erakutsi/izkutatu azpiorriak\nZenbat fase ditu?\nZeintzuk dira landu daitezkeen edukiak?\nZeintzuk dira bakoitzaren eginkizunak?\nIkasle tutoreak (koordinatzaileak betetzeko)\nZer da berdinen arteko tutoretza programa?\nLehenengo mailako ikasleen kezka eta zalantzak argitzeko parte hartzean oinarritua Ikasle tutoreek emandako prestakuntza eta informazio saioetan egituratutako jarduerak dira. Horretarako, ikasle tutoreek prestakuntza ikastaro bat jasoko dute, eta ikastegiko koordinatzaileen laguntza izango dute.\nIkasleen, Enpleguaren eta Gizarte Erantzukizunaren arloko Errektoreordetzak sustatutako berdinen arteko plan honen helburua da unibertsitatera datozen ikasle berriei berton egokitzen eta integratzen laguntzea hala arlo akademiko eta sozialean nola pertsonalean, goragoko mailetako ikaskideen esperientziaz baliaturik. Horrez gain, aukera ematen du ikasle tutoreen gaitasun orokorrak lantzeko: komunikaziorako, harremanetarako, orientaziorako eta lidergorako gizarte trebetasunak, besteak beste.\nPrograma 2012/2013 ikasturtean jarri zuten abian modu esperimentalean Donostiako Erizaintzako Unibertsitate Eskolak, Psikologia Fakultateak, Gasteizko Irakasleen Unibertsitate Eskolak eta Lan Harremanen Unibertsitate Eskolak, Ikasleen Errektoreordetzak bultzatuta.\n(Beste leiho bat zabalduko du)Berdinen arteko tutoretza (pdf ,625,78 Kb)


.om - Wikipedia, entziklopedia askea.\n.om Omani dagokion herrialdeentzako goi mailako domeinua da. Gaur egun, hirugarren mailako domeinuen erregistroa bakarrik egin daiteke.\n.om domeinuek inoiz bigarren mailako domeinuak erregistratzeko aukera eskainiko balute, hainbat trikimailu egitea posible izango litzateke, hala nola, www.yahoo.com domeinuaren itxura duen www.yahooc.om domeinua eskuratzea.\n(Ingelesez) .om whois informazioa IANAren webgunean\nOrriaren azken aldaketa: 15 abendua 2019, 17:41.


LGTB archivos - Galde\nArchivo de la etiqueta: %s | "LGTB"\nTags: Lesbianak, LGTB\nSasi guztiek gainetik bidea egiten jarraitzeko proposamenak\n(Galde 10, Udaberria/2015). Elena Olaortua y Josune Ortiz. LGTB esparrua ondo baino hobeto ezagutzen dugu, eta gure eskarmentua baliatuta lau emakume lesbiana bildu eta Emakunderen beka bati esker, ikerketa-egitasmoa burutu genuen 2014an.\nEAEn bizi diren lesbianek pairatzen duten diskriminazio soziala eta mota guztietako baliabide sozialak ezagutzeko eta erabiltzeko, diskriminazioek eragindako ondorioak aztertu genituen, eta baita lesbianentzat arriskutsuak diren lekuak eta egoerak identifikatu ere. Alorrarteko eta zeharkako ikuspegia baliatu dugu, pertsonak aldi berean zapaltzaile aritzeko eta zapalduak izateko mekanismo konplexuak agerian uzten laguntzen duen begirada. Emakume lesbianen errealitate eta identitate anitzak ulertzeko tresna baliagarria dugu ikuspegi hau, adina, migrazio-mugimenduak, buru- eta funtzio-aniztasuna eta transexualitatea kontuan izan genituela.\nBaliabide sozial guztiei buruzko hausnarketa baten ondoren, esparruka banatzea erabaki genuen: arlo juridikoa, osasun arloa, arlo ekonomikoa, hezkuntza arloa, lan arloa eta arlo soziokulturala. Eta arlo bakoitzean ematen diren egoera ezberdinen azalpen xehatua egin dugu, ikerketa osoan zehar ageri diren bi gai kontuan izanda: ikusgarritasuna eta segurtasuna.\nLan honetan honako galdera hauei eta beste hainbati emandako erantzunak izango dituzue:\nBa al dute lesbianek oztoporik baliabide sozialetan aukera-berdintasunean parte hartzeko?\nLesbiana izatea eta integrazio edota bazterkeria soziala eragiten duten beste hainbat aldagai, batera aritzen al dira? Balizko aldagaiak: zaharra edo gaztea izatea, desgaitasun fisikoa edo psikikoa edukitzea, transexuala edota migratzailea izatea.\nBaliabide sozialak baliatzeko, garrantzitsua al da erreferentzia kolektiboak edukitzea? Zeintzuk dira lesbianen erreferenteak?\nJakin badakigu gizonen homosexualitateaz baino gutxiago ikertu dela lesbianismoaz. Lesbianen agerikotasun sozial eta emakumeen sexualitatea baztertzeak izan dute zerikusirik prozesu horretan. Horixe izan dugu abiapuntu mingotsa. Baina aldi berean, gozo-punturik ere izan dugu, emakume lesbianen kolektibo osoarekiko jarrera arduratsua sumatu baitugu parte hartzaile guztiengan, ikerlanean parte hartzeko gogoaz gain, modu agerikoan egiteko prest agertu baitira. Esan beharra dugu gogo partekatu honek asebete gaituela, lesbiana guztien bizi-kalitatea hobetze aldera bai maila profesionalean bai pertsonalean dihardugun lesbiana gisa.\nOndorio orokor gisa, emakume lesbianek EAEko gainontzeko biztanleek beste erabiltzen dituztela mota guztietako giza baliabideak esan dezakegu. Hau da, emakume lesbianek etxebizitza, mediku artapen, hezkuntza eta abarreko beharrizanei erantzuten dietela. Dena dela, emakume lesbianek eta gainontzeko biztanleek ez dutela giza baliabideen erabilera berdintasun balditzetan egiten ikusi dugu; izan ere, modu ikusezinean egiten baita erabilera hori. Aukera lesbikoa edota transexualitatea aipatu gabe egiten dela, alegia.\nIkusezintasun hori, batetik, baliabideen (publizitate eta informazio orokorrerako euskarrien eta material didaktikoen) planteamendu eta funtzionamendu heteronormatiboaren ondorio da, ez baliabideek ez baliabideen kudeatzaile diren langileek eurek ez baitute sexu eta genero aniztasunaren ikuspegia kontuan hartzen. Bestetik, errealitate horren aurrean, emakumeek ikusgarri egiteko duten beldurrak ere badu eraginik. Hortaz, baliabide sozialetan erabiltzaile lesbianak diskriminatu egiten dira.\nHerrien eta hirien arteko aldeak aztertu ditugu: biztanle gutxiko herrietan, jarrera ezberdina erakusten dute herrian bertan jaio ala kanpokoak badira. Herri batean jaio eta hazi izanak lesbiana agerraraztea eta giza baliabideak halaxe erabiltzea mugatzen du, izan ere, isolamendua edo bazterketa ekar baitezake araua hausteak. Hiriak atzean utzita baserri inguruetara bizitzera joaten diren emakume nagusiak ahaldundutako lesbianak izaten dira, eta ez diote ikusgarritasunari uko egiten, herri txikietan bizi arren.\nOro har, emakume lesbianek ez dituzte hainbat baliabide erabiltzen edo ez dituztelako ezagutzen edo balizko kalte eta erasoen beldur direlako. Horretaz gain, askotan egiten diote uko euren eskubideak erabiltzeari; hala nola, ezkontzeagatiko edo izatezko bikote egiteagatiko egunak zein amatasunagatiko edo bikotekidearen gaixotasunagatiko baimena hartzeari. Lantokian euren sexu orientazioaren berri zabaltzeko beldur horren ondorioz, bizitza-kalitate eskasagoa pairatzen dute.\nEmakumeen arteko indarkeriari, hau da, genero barneko indarkeriari dagokionez, bada azpimarratu nahi dugun kontu kezkagarria: emakume lesbianek “intentsitate txikiagokotzat” jotzen dute emakumeen artean gertatzen den indarkeria. Ondorioz, askotan ez dute bide legaletara jotzen genero barneko indarkeriak eragindako gatazkak konpontzera.\nEsan dezakegu gaurko hezkuntza sistemak gure gizartean egon diren aurrerapen legal eta sozial handiak kontuan hartzen dituela, sexu eta genero aniztasunaren aitortzari dagokionez. Dena dela, hezkuntza sistemak ez du segurtasun sentsazio nahikoa transmititzen eta ikastetxeetan ezagutzen ez diren, edo esku hartzen asmatu ez diren bullying lesbofobikoaren kasuak gertatzen dira oraindik ere.\nKrisi eta ezegonkortasun garaia dugun honetan, kontrako ingurune bihurtzen da lan eremua eta beldurra handitu egiten da, zaurgarriago diren horiengan batez ere. Horrek, lanean emakume lesbianek sexu orientazioa ez agertzea eragiten du. Izan ere, ez dute uste tratu ona ematen zaienik baliabide ekonomikoak erabiltzean, instituzioen trataera eta jarrera paternalista hautematen baitute baliabide ekonomikoen kudeaketan.\nOsasun arloan ere egoera lazgarriak ematen dira. Emakume lesbianek erabiltzen dituzten osasun baliabideen artean, ginekologia da polemika gehien eragiten dituena. Izan ere, batez ere ugalketari begira zuzentzen zaie eta heterosexualitate ustekizunarekin eta emakumeen arteko sexu harremanen ikusmolde mugatuarekin dago erabat lotua. Eta beraien sexu praktikak ez ezagutzearen ondorioz, tratamendu ginekologikoetatik urruntzen dira. Ez dituzte kontuan hartzen SBGen prebentzio kanpainetan, eta ildo beretik, “arriskurik gabeko gizataldetzat” hartzen dira. Bestalde, generoa berresleitzeko prozesuan dauden lesbiana transexualek, gaixo mentalak balira bezala tratatzen dituztela sentitzen dute. Hortaz gain, Bizitza Errealaren Froga egiteko exijentziak sistema bitarraren hegemonian daude oinarrituta. Ondorioz, ez zaizkie askotariko adierazpen eta genero identitateei egokitzen, eta genero rol estereotipatu, heterosexista eta partziala betetzera derrigortzen dituzte.\nEremu soziokulturaleko baliabideak dira emakume lesbianek beste lesbianekin elkartzeko eta harremanak sortzeko gehien erabiltzen dituztenak. Bereziki kirola izan da sozializazio sareak eraikitzeko gehien baloratu dutenetako bat.\nLesbiana migratzaile askok lesbianen elkarteak bilatzen dituzte harrera herrietan; hau da, sexu aukerari lotutako gaiak lehenesten dituzte, kulturalen aldean. Beharbada, jatorrizko herrialdean ase gabeko presazko beharrizanari erantzuteko.\nPolitika publikoak egiten eta garatzen laguntzea da ikerketa proiektu honen helburu nagusia, bai eta gizarte ikusgarritasun maila handitzea ere, emakume lesbianen bizi kalitatea hobetze aldera. Xede horrekin hainbat hobekuntza proposamen eta gomendio luzatu dizkiegu baliabide sozial ezberdinak kudeatzen dituzten erakunde publiko zein pribatu, instituzional zein asoziatiboei.\nLesbianok legez eta bidez dagokiguna izan dezagun, eta bide horretan lagungarri izango diren esperantzetan, honako gomendioak azpimarratu nahi genituzke:\nGizarte baliabideak kudeatzen dituzten erakundeei sexu orientazioaren aldagaia sartzeko eskatzen diegu, baliabideen erabiltzaileei datuak eta informazioa eskatzen zaienean.\nEuskal Administrazio publikoari beharrezko neurriak hartzeko deia egiten diogu, bertako langileek sexu eta genero aniztasunari buruzko trebakuntza egokia izan dezaten, errespetua eta berdintasuna oinarri izango duen trataera eskaintzea helburu.\nEtorkizuneko Berdintasun Planetan sexu eta genero aniztasuna ardatzetako bat izatea proposatzen diegu Eusko Jaurlaritzari, Foru Aldundiei eta Udalei, eta ondokoak bezalako gaiak landu ditzan eskatzen diegu: emakumeek haien gorputzekiko duten autonomia, lesbianen ikusgarritasuna eta emakume lesbianen ahalduntzea.\nGarrantzitsua da alderdi politikoen agendan politika eta gizarte dimentsioa izango duen gaia izatea lesbianen ikusgarritasuna.\nAhots hauek guztiak maitekiro entzutea proposatzen dizuegu, eta ziur egon hausnarketarako bide eskainiko dizuetela:\nElena Olaortua abokatu lanetan ari da duela hamabost urte eta ALDARTE-Gay, Lesbiana eta Transexualen arreta zentroko abokatua ere bada. Berton LGTB pertsonen eskubideei buruzko lege aholkularitza berezitua eskaintzen du, eta beste hainbat zeregin ere baditu, elkarri laguntzeko taldeen koordinazioa, kasu.\nJosune Ortiz formazioz komunikatzaile, berdintasun eta euskara teknikaria da eta bihotzez aktibista lesbiana eta feminista. Sexu eta generoen aniztasunaren eta emakumeen eskubideen aldeko borroka feministan urte luzeak daramatza. ALDARTE-Gay, Lesbiana eta Transexualen arreta zentroko kolaboratzaile ere aspaldi ari da.\nMesa redonda: «Hombres, masculinidades e igualdad»


Ekainean hotz-beroa neurriz gain - Goierriko Hitza : Goierriko Hitza\nEkainean hotz-beroa neurriz gain\nBerandu, baina oparo agertu da bat-batean piperren eskaintza, tartean hain estimu handia duen Ibarrakoa; hainbat fruta gorri berri, eta landareetan udazkeneko eskaintza hasita dago.\nLehen piperrak ekarri dituzte azkenean. Azkenean diogu, hilabete batez atzeratu baita horien agerpena. Maiatzeko azken ferian ez bada, ekaineko lehenean ekartzea normala bilakatu da azken urteetan, negutegikoa noski. Aurten, berriz, atzo arte ezta negutegikoa ere. Atzo lehenak eta bat-batean, eskaintza oparoa. Esther Illarramendirenak, izenari izana emanez, Ibarrako langostinoak, lehen ozpinetako piperrak eta «aire librekoak gainera, martxoaren 20 inguruan aldatuak», Esther ama-alabek esan zigutenez. Kiloa 12 euroan zuten. Beste zenbait salmahaitan ere bazen, 10-13 euro artean.\nMomentu berean ekarri zituzten piper luze gozoa, Gernikakoa (8€/k), morroa eta italiarra (3,5€/k), guzti horiek oraindik negutegikoak.\nAire libreko lehen kuiatxoak Itsasoko Maria Jesus Oriaren postuan aire batean saldu ziren, 0,70-0,80 euroan alea.\nFruitu gorrien eskaintza\nAramako Goikoetxeberri baserrikoa izaten da urtero india-mahats, mugurdi, masusta beltz, andere-mahats edo grosella gorri eta beltzaren jatorria. Aurten ere halaxe, marrubiekin mahai gain dotorea osatuz. Saldu ezagunenak saltzen dira, marrubiak eta mugurdiak bereziki, besteek «lana ugari eta saldu gutxi» adierazi zigun umorez Liher Sukiak, behin oporrak hartu, eta ohikoa duen moduan, izeba Arantxa Zurutuza laguntzen ari zenak. Aran gorriak, gereziak eta sanjoan sagarrak osatzen zuten atzoko fruta eskaintza.\nEta landareak beti bezala urtaroen aitzindari. Udazkenekoen eskaintza hasia da, datorren astean aipagai izango ditugu.\nUda bero-bero hasi da\nHalaxe, udaren seinaleak nabarmen ekaineko azken azokan, udako lehenean: erritmo aldaketa batetik, jendea beranduago hasi da eta ikasle gazteen presentzia ere bai, erosketak egiten edota saltze lanetan. Bero zen goizetik, 18 gradu 07:30ean eta iragarritako beroaldiari nola neurria hartu hizpide. Bestalde, udaletxetik gora plazara sartu eta orain aste gutxira arte etxeko barazki eta arrautzak saltzera etorri ohi zen Orendaingo Lugarraga baserriko Kontxi Aiestaranek postua jartzeari utzi badio ere, ahizpa Pepita eta biak ez dira Ordiziako feria uztekotan. Sarri diogun moduan, salerosketaz harago, askorako ematen baitu asteazkenero hitzordu honek.


Egitarau zabala zapatuan egingo den Elkartasun Egunean - Arrasate - Goiena.eus\nEgitarau zabala zapatuan egingo den Elkartasun Egunean\nTxomin Madina Milikua 2008-06-10 22:07\nHerriko presoen oinarrizko eskubideen alde lan egiten du Portaloira elkarteak, eta Elkartasun Eguna da lan horren adibideetako bat. Egun guztian zehar antolatu dituzte ekitaldiak zapaturako.\nZapatuan Portaloira elkarteak antolatuta egingo den Elkartasuna Egunaren aurkezpen ekitaldian adierazi dutenez, Arrasaten 17 preso politiko daude, eta jasaten dituzten eskubide urraketak salatu dituzte. Hala, adierazi dute Ion Agirre eta Iosu Uribeetxeberria presoei 92. artikulua ukatu zaiela, eta Kanto eta Gazta presoei aldiz, zigor osoa beteta izan arren bizi osorako doktrina aplikatu zaiela eta bahituta eta dispertsatuta mantentzen dituztela. Gaineratu dute, herriko zortzi presok zigorraren hiru laurdenak beteta dituztela, eta zigorra betetzean bizi osoko zigorra aplikatzeko mehatxupean daudela. Era berean, azpimarratu nahi izan dute astero herriko preso hauen senide eta lagunek 21486 kilometro egin behar izaten dituztela 40 minutuko bisitaldiak egiteko.\nAmnistiaren aldeko mugimenduko hainbat kideren kontra martxan dagoen epaiketa ere salatu nahi izan dute, eta gaineratu, horrek ez duela euren lana etengo. Horren adibide, zapaturako antolatu duten Elkartsun Eguna jarri dute antolatzaileek.\nAdin guztietarako ekitaldiak\nEgun guztian zehar eta adin guztietarako antolatu dituzte ekimenak egun horretarako. Hala, goizean umeen txokoa jarriko dute Biteri plazan 11:00etatik aurrera, eta bertan egongo dira besteak beste tailerrak, ipuin kontalriak eta puzgarriak.\n11:30ean Biteri plazan bertan herri kirolak egongo dira ikusgai, eta 13:00etan manifestazioa egingo dute Seberotik abiatuta.\n14:00etan herri bazkaria egingo dute, eta arratsaldean kontzertuen txanda izango da. 17:00etan hasita 18 tabernatan beste hainbeste talde ariko dira, eta 22:00etatik aurrera, Monterronen izango da kontzertu nagusia. Bertako eta kanpotik etorritako taldeek joko dute, hala nola, Peter and the Test Tube Babies, 5 Twisters, Frontkick eta Never Surrender.\nArrasateko hainbat kultur eta kirol elkartek, alderdi politikok, musika taldek eta talde eragilek euren atxikimentua adierazi diote Elkartasun Egunari.


Uztargiko pintxoak lortu du publikoaren eta epaimahaiaren lehen saria Mendaroko X. Pintxo Lehiaketan\n• Lehiaketan 4 tabernak hartu zuten parte: Aitz Beltz, Ormola, Lagun Betikoa eta Uztargi. • Bezeroen artean 50 euroko hiru erosketa-bonu zozkatu dira.\nLur Korta ipuin kontalariak ‘Ipuinekin jolasean’ ikuskizuna eskainiko du apirilaren 22an Liburutegian\n• 18:45ean izango da eta 4 eta 8 urte arteko haurrei dago zuzendua. Sarrerak doan eskura daitezke liburutegian bertan.\n2022eko Euskararen Ekintza Plana osatu du Mendaroko Udalak\n• Plana UEMArekin, Ikastolarekin eta Arno Guraso Elkartearekin elkarlanean landu da. • Plana diseinatzeko aintzat hartu dira hiru ildo estrategiko (udalerriaren erabateko euskalduntzea, herritarren aktibazioa eta udalerri euskaldunen zaintza) eta ESEPek (Euskara sustatzeko ekintza plana) proposatzen dituen lan esparruak.\nErrenta aitorpena euskaraz egiteko kanpaina abiatu dute Mendaroko Udalak eta UEMAk elkarlanean\n• Helburua da herritarren eta administrazioaren harremenak, gero eta gehiago, euskaraz izatea.\n• Mankomunitateak Ermuan, Eibarren, Elgoibarren eta Mutrikun dauden Garbiguneen bidez, erabiltzen ez diren eta ibilgailuen tailerretan jasotzen ez diren pneumatikoen kudeaketa zerbitzua eskaintzen du. • Azken urtean 27.560kg pneumatiko bildu dira eskualdeko garbiguneetan, eta Mankomunitateak Desguaces Lezo enpresari esleitu dio jasotako pneumatikoen birziklapenaren kudeaketa.\n2022ko udan aldi baterako egoitza egonaldietarako eskabideak aurkezteko epea zabaldu da\n• Egonaldiak hamabostaldi naturalean egingo dira. Sarrera edo irteerek ez dute zertan hilaren 1, 15 edo hileko azkenengo egunarekin bat etorri. • Eskaerak Udaleko Gizarte Ongizate sailean burutu behar dira.\nArno Guraso Elkarteak eta udal Liburutegiak ‘Letren harietatik jolasean’ irakurketa kluba antolatu dute HH5etik LH6ra arteko ikasleentzat\n• Irakurzaletasuna eta liburuekiko interesa sustatzeko eta euskara hauspotzeko irakurketa kluba sortu du Arno Guraso Elkarteak, Mendaroko Liburutegiaren laguntzarekin. • Saioak apirilaren 7an, maiatzaren 5ean eta ekainaren 2an izango dira, eta 40 minutuko iraupena izango dute.\nMendaroko X. Pintxo Lehiaketa ospatuko da apirilaren 9an eta 10ean\n• Aitz Beltz, Lagun Betikoak, Uztargi eta Ormola tabernek hartuko dute parte lehiaketan. • Pintxo onena bozkatzen dutenen artean 50 euroko hiru erosketa-bonu zozketatuko dira\nMaileguen itzulketa egiteko buzoi bat jarri da Mendaroko Liburutegian\n• Herritar baten proposamenari erantzunez instalatu du buzoia Udalak, eta astelehenetik ostiralera 08:00etatik 15:00etara eta 17:30etatik 20:00etara egongo da zabalik.\nMendaroko Udalak udaleku irekietan izena emateko epea zabaldu du\n• Udalekuak HH3tik LH6 bitarteko haurrei zuzenduta daude eta ekainaren 27tik uztailaren 22ra bitartean eramango dira aurrera, bi txandatan banatuta, goizeko 10:00etatik 13:00etara. • Udalekuen helburua da udako oporraldian ere, jolas eta beste jardueren bidez, herriko haurrei euskaraz aisialdiaz ondo pasatzeko aukera ematea, modu aktibo, parte hartzaile, sortzaile, lagunarte eta osasungarrian. • Epe barruan izena eman dutenen artean zozketa egingo da maiatzaren 6an gehienezko kopurua gaindituko balitz.\n51 - 60 erakusten 409 emaitzetatik.


'Brexit'aren protagonistak, 2020ko urtarrilaren 27an\nErresuma Batuaren irteera\nPublikatuta: 2020/01/27 09:55 (UTC+1) Azken eguneratzea: 2020/01/27 13:27 (UTC+1)\nErresuma Batua Europar Batasunetik irtetea ibilbide luze baten azken edo azken aurreko kapitulua da eta hainbat protagonista izan ditu.\nEuropako Parlamentuko batzordeak 'brexit'a onartu du, osoko bilkuran bozkatu aurretik\nKomunen Ganberak 'brexit'aren legea onartu du\nErresuma Batua Europar Batasunetik irtetea ibilbide luze baten azken edo azken aurreko kapitulua da eta hainbat protagonista izan ditu. Lehen ministroek, buruzagi euroeszeptikoek, negoziatzaile europarrek eta gainerako aktoreek arazoak sortu ahala konpondu dituzte, polemika artean.\nEuroeszeptizismoa historikoki, gizartearen eta elite britainiarraren zati batean, espektro politikoaren eskuinaldean zein ezkerraldean ezarrita zegoen, baina 2013an, David Cameron orduko lehen ministroak aurrekaririk gabeko lagapena egin eta 2015eko hauteskunde programan brexitari buruzko erreferenduma eramango zuela agindu zuen.\nKontserbadoreak berriro boterean zirela, 2016ko ekainaren 23an promesa hori bete zuten, EBren jarraipenari buruzko erreferendum batean. Erreferendum horretan, Cameronek bide librea eman zien bere ministroei egokien iritzitako aukeraren aldeko botoa eskatzeko. Cameronek atxikimenduaren alde egin zuen orduan, baina herritarren gehiengo batek hausturaren alde egin zuen.\nHaren gidalerroak bere alderdiko hegalik gogorrenak gainditzen zituela ikusita, dimisioa eman zuen galdeketaren biharamunean. Atzerapauso bat eman zuen, eta profil diskretua aukeratu zuen, nahiz eta 2019an lehen lerro mediatikora itzuli zen, politikaren zokoak erakuste zituen memoriak zirela eta.\nCameronen irteerak oinordekotza lasterketa bati utzi zion bidea, eta horretan, azkenean, Theresa May Barne ministroa nagusitu zen. Brexitaren aurkako profil moderatu eta argi eta garbi batekin, 2017ko martxoan Lisboako Tratatuaren 50. artikulua (prozesuaren hasiera puntua) inbokatzeko eta erretiratzeko akordioa negoziatzeko erronka hartu zuen.\nEkainean, Mayk porrota jasan zuen hauteskundeetan, Komunen Ganberan gehiengo absolutua galdu eta 'toriekin' zerikusirik ez zuten bazkideen menpe gelditu baitzen. Gobernu ahuldu batek, orduan, Erretirada Akordioa ekarri zuten negoziazioei aurre egin zien eta oposiziotik zein Alderdi Kontserbadorearen ildo gogorretik kritikatua izan zen.\nEpeak bete gabe zeudela (Erresuma Batuak ezin izan zuen EBtik irten, 2019ko martxoan aurreikusi bezala), eta brexitaren planari uko egin ostean, Mayri bere garaian Cameronek ezarritako bidea jarraitzea besterik ez zitzaion geratu. Mayk dimisioa eman zuen, eta, berriro ere, herrialdearen agintea hartzeko lasterketa abiatu zen.\nBoris Johnson Erresuma Batuko buruzagi ezagunenetako bat bihurtu zen Londresko alkate izan zen garaian eta brexitaren erreferendumean hausturaren aldeko kanpainako pertsonaia nagusia izan zen. Bere autobus gorriaren barruan, non Erresuma Batuak bloke komunitariotik ateraz gero zenbat aurreztuko zukeen kalkulatzen zuen, bere mezua kaleratzea lortu zuen.\nBere goraldiak Mayren kabinetean Atzerri ministro izatera eraman zuen, baina azkenean, kargua utzi zuen, gobernuburuarekin desadostasunak zituelako. Inolako loturarik gabe, negoziazioei ekiteko jarrera gogorragoa eskatu zien, Mayren dimisioaren ostean tory buruzagi eta lehen ministro aukeratua izateko.\n2019ko urrian brexitaren beste luzapen bat eskatzera behartuta egon zen. Abenduaren 12ko hauteskundeetan indartuta atera zen, Erretirada Akordioa onartzea ahalbidetu zion gehiengo oso bati esker. Horrenbestez, Erresuma Batuak EB utziko du urtarrilaren 31n.\n2015ean Corbynek Alderdi Laboristaren agintea hartu zuen. Alderdi ezkertiarraren ordezkari, alderdi barruko pultsuei aurre egin behar izan die, baina urteotan ez du lortu laboristak gobernu alternatiba gisa finkatzea.\nOposizioak brexitaren erreferendumaren aurreko kanpainan albora begira jartzea erabaki zuen, Corbyn EBren barruan jarraitzearen alde agertu zen arren. Ondorengo negoziazioetan zehar, Gobernuaren jarrera kritikatu zuen behin baino gehiagotan, baina bere kontrapisu papera zalantzan jarri zuten.\nCorbyn ahulduta iritsi zen une kritikoenetara -bere izena Johnsonen ordezko balizko gobernu baten hautagai gisa baztertua izan zen zentsura mozioaren kasuan-, eta, laborismoa berpizteko ahaleginean, brexitari buruzko beste erreferendum bat egitea agindu zuen azken hauteskunde kanpainan.\n'Torieen 'gehiengo absolutuak aurretik eraman du Corbyn, Alderdi Laboristako buruzagitzan ordezkoa bilatzeko tramiteen ikusle dagoeneko.\nErresuma Batuko euroeszeptizismoa Nigel Farageri lotuta dago. Erresuma Batuko Independentziaren Alderdiaren (UKIP) buruzagitzan arrakasta handirik lortu ez duen arren, goian egoten jakin duen politikaria da.\n2016ko uztailean dimisioa eman zuen Faragek UKIPeko buru gisa, eta, Erresuma Batuan goi mailako ezpata politikoekin, 2019ko apirilean Brexitaren Alderdia atera zuen. Azken hauteskundeetan hainbat barrutitan hautagaiak aurkezteari uko egin zion, irteeraren aldekoen botoaren sakabanaketa saihesteko eta, zeharka, Johnsonen alde egiteko.\nFaragek azken urteotan izan duen protagonismoa hain handia izan da, ezen Londresen antolatu diren ospakizunetan protagonista bilatuenetako bat izango dela. Urtarrilaren 31ko 23:00etan (Londresko ordua) Big Ben kanpaiak jotzeko kanpaina egin du politikari eurofoboak.\nErresuma Batuaren irteera bideratzen ari zela, EBko gainerako hogeita zazpi herrialdeek erronka komun gisa hartu zuten haustura hori gertatuko zen baldintzak negoziatzea, bai eta brexita gauzatu ondoren bi aldeek izango duten etorkizuneko harremana ere. Michel Barnier ministro eta komisario ohiak gidatu zuen prozesu hori\nBarnierrek, urte hauetan hiriburuetan zehar ibili denak eta negoziatzaile britainiarrekin hartu-eman ugari izan dituenak — bat baino gehiago izan dira Londresen nagusi den dibisioagatik —, gobernu komunitarioen konfiantza osoa izan du, eta Frantziako politikari beteranoari erabakiak bere kabuz har zitzan bide librea eman zioten une garrantzitsuetan.\nBarnierren izena EBko goi-karguen banaketaren kinieletan ere aipatu zen 2019ko maiatzeko hauteskundeen ostean, baina inoiz esan izan du brexitaren prozesua amaitu nahi duela, erronka berri bati aurre egin aurretik. Negoziatzaileak ez du ezkutatu etorkizuneko harremanak negoziatzeko hamaika hilabeteko trantsizio epea, 2020aren amaieran amaitzen dena, eskasa iruditzen zaiola.\nBrexitaren tentsio handieneko uneak Jean-Claude Juncker luxenburgotarraren etaparekin bat egin dute Europako Batzordeko presidente gisa. Nahiz eta Barnierrek inoiz ez dion negoziazio-buru izateari utzi, hainbat aldiz afaldu zuten Mayk eta geroago Johnsonek Bruselan Junckerrekin, oztopo politikoei irtenbidea bilatzeko.\n"Brexita denbora eta energia galdu bat da", esan zuen Junckerrek urrian, Erresuma Batuak bloke komunitarioa uzteko epea amaitu eta egun batzuetara. Europako beste buruzagi batzuek bezala, Junckerrek ez zuen inoiz ezkutatu dibortzio malkartsua, 'brexit gogorra' bezala ezagutu zena, aukera "nabarmena" izan zela prozesuaren hainbat unetan.


Prezioa, azkartasuna edo produktu-aniztasuna dira merkataritza elektronikoaren alderdi baloratuenak | Consumer\nPrezioa, azkartasuna edo produktu-aniztasuna dira merkataritza elektronikoaren alderdi baloratuenak\nAzterketa baten arabera, segurtasuna ez da jada faktore garrantzitsuena\nEgilea: mediatrader 2010-ko irailak 8\nInternet bidezko erosketaren alderdirik aipagarrienak prezioa, azkartasuna eta produktu-aukera dira. Europan egindako azterlan baten arabera, merkataritza elektronikoa hautatzean segurtasuna ez da faktore garrantzitsuena. Lanaren arabera, prezioa faktore “giltzarria” da erosteko erabakia hartzeko orduan, batez ere “Espainiakoa bezain lasterra” den ekonomia batean, non hamar kontsumitzailetik ia lauk (%38) lineako denda bat aukeratzeko alderdirik garrantzitsuena dela uste baitu.\nOspea eta konfiantza, segurtasunarekin zerikusia duten elementuak, faktore garrantzitsuak dira oraindik, baina erabakigarriak izateari utzi diote. Europako lau kontsumitzailetik batek (%25) ematen die lehentasuna biei, aurreko urtean baino %30 gehiago. Espainian izan da atzerapenik handiena, iaz ia %30 izatetik %20 izatera pasa baita (bostetik bat).\nOn line segurtasuna edo ospea garrantzitsua da erosle elektronikoentzat, baina balio gutxiago ematen zaie, zeren eta “gero eta gehiago dira segurtasun hori ematen duten erabiltzaileak edo on line transakzioen segurtasunari buruz askoz informazio gehiago dutenak”, azaldu zuen Europako hegoalderako Pixmaniako Negozioen Garapeneko arduradun David Alvesek.\nEmaitza horiek bat datoz Sarearen bidezko iruzurrari buruzko azken azterlaneko zifrekin. Datu horiek erakusten dutenez, erabiltzaileen %3,2k bakarrik izan zuten kalte ekonomikorik, 2009ko hasieratik zifra txikiena, Intecoko Komunikazio Teknologien Institutu Nazionaleko Informazioaren Segurtasunaren Behatokiak bildutako datuen arabera.\nazkartasun elektronikoa merkataritza precio-eu segurtasun


Aitor Arruti andoaindarrak hausnartzera bultzatzen duen bideo laburra egin du - Andoain - Aiurri.eus\nAitor Arruti andoaindarrak hausnartzera bultzatzen duen bideo laburra egin du\nMikel Arberas 2020-06-29 12:46\nAitor Arruti bideogintzan eta argazkilaritzan murgildu da azken urteetan; zenbait lan eta proiektu burutu ditu, era berean, erakusketetan ere parte hartu du. Oraingo honetan, barrua hustutzeko beharra sentitu zuen eta hausnarketara bultzatzen zaituen korto hau egin du.\nDatsegit bideo laburra, sare sozialek bitartez besteen bizitzak idealizatu eta gureak gutxiestearen inguruko hausnarketa pertsonala da. Irudiak Danimarka eta Euskal Herrian grabatuak izan da 2020ko urtarrila eta otsaila bitartean. Soinu banda martxoan grabatua izan da Goiburu auzoko Gure Legorpea baserrian.\nMusika #1: Kaoru Watanabe – Taiko drumming\nMusika #2: Oreka TX – Saapmi\nEsker bereziak: Izaro Arruti, Beñat Beloki, Juantxo Arruti, Jonathan Huliaro & Luka, Andoaingo Maizorri txalaparta eskola, Gorka Ipiñizar, Cyril Chiquet, Jacob Frøglich & Kaningården kollectiv, Gilberto Miranda, Axel Eizmendi, Deiane Moreno


Urriza-Zalduak eta Ansa II.a-Labakak jokatuko dute Sagardoaren Txapelketako finala | Pelota | Naiz\n2021 EKA. 01 - 19:30h\nUrriza-Zalduak eta Ansa II.a-Labakak jokatuko dute Sagardoaren Txapelketako finala\nBereziartuako ordezkariek tanto bakarraren aldearekin irabazi zieten Gaztañagako Segurola-Larrañagari partida handi batean eta Setienekoek ere lana egin behar izan zuten Gurutzetako Goikoetxea V.a-Aizpuru III.a 30-22 gailentzeko.\nUrrizak lan handia egin behar izan zuen finalera heltzeko. (Maialen ANDRES/FOKU)\nSagardoaren Txapelketaren finala erabakita geratu zen astelehen gauean eta orain arteko bi bikoterik sendoenek, Urriza-Zaldua eta Ansa II.a-Labakak, lortu dute datorren astelehenean izango den finalerako txartela. Beraz, finala Bereziartua eta Setien sagardotegien artean jokatuko da.\nFinalerdietan Segurola-Larrañaga (Gaztañaga) eta Goikoetxea V.a-Aizpuru III.a (Gurutzeta) gainditu zituzten ETB1eko Erremontari saioaren barruan. Lehenengo finalerdian Urriza eta Zalduak ikaragarri sufritu behar izan zuten Segurola eta Larrañaga gainditzeko. Azkenean, errebotez bi paretako jokaldia ongi irten zitzaion Urrizari eta 30 eta 29koa igo zuen markagailura. 29na iritsi eta gero edonork irabazi zezakeen, baina txanpona Bereziartua ordezkatzen duen bikotearen alde erori zen.\nPartida oso orekatua izan zen eta inork ez zuen lortu markagailua haustea. Egiari zor, gorriak joan ziren agintzen ia partidu osoan, baina abantailak tanto bakarrekoak edo bi tantokoak ziren gehienez. Urdinak beti egon ziren gertu eta amaiera aldera aurretik ere jarri ziren. Hala ere, azken tantoan zortea lagun izan zuten gorriek eta finalerako txartela eskuratu zuten.\nErrazago baina sufrituta\nBigarren finalerdian Ansa eta Labakak erosoago lortu zuten garaipena, 30-22, baina horrek ez du esan nahi partida erraza izan zutenik. Alderantziz, urdinek beraien aukerak izan zituzten. Hasiera parekatua izan zuen partidak, baina Ansa eta Labakak lehiaren erdira hurbiltzen ari zirela aldeak handitzen hasi ziren eta zortzi tantoren aldea ere eskuratu zuten 24-16. Orduan Joxi Aizpuruk atsedena eskatu zuen eta ongi etorri zitzaien geldialdi hori urdinei. Sei tanto egin zituzten erreskadan eta 24-22, bi tantora hurbildu ziren. Hala ere, berriz sakea eskuratu ondoren, gorriak 30garren tantora joan ziren zuzenean.


'Euskera' agerkari akademiko-zientifikoa eraberritu du Euskaltzaindiak - Euskaltzaindia\nOso-osorik digitalizatu da; zenbaki guztiak PDF formatuan jaitsi daitezke, baita artikulu solteak ere; artikuluei laburpen-oharrak gehitu zaizkie; bilatzaile bizkorra jarri zaio...\nEuskera agerkarian 5.000tik gora item (sarrera) jasotzen dira, eta horietatik 2.000 inguru ikerketa-artikuluak dira. Ikerketa-artikulu horiek indexatuta (homologatuta) daude 2009tik, eta hainbat aurkibide, zerrenda eta datu-baseetan agertzen dira.\nEuskaltzaindiaren bizitza akademikoaren eta ikerketa artikuluen arteko bizikidetza dinamikoa da Euskera-ren ezaugarri nagusia.\nAkademiaren agerkari akademiko-zientifikoak 100 urte bete ditu aurten, eta eraberrituta agertzen da HEMEN\nEuskaltzaindiaren Euskera agerkari akademiko-zientifikoak ehun urte bete ditu aurten, eta eraberrituta agertzen da orain Akademiaren webgunean (https://www.euskaltzaindia.eus/euskera).\nOso-osorik digitalizatu da Euskera; zenbaki guztiak PDF formatuan jaitsi daitezke, baita artikulu solteak ere; artikuluei laburpen-oharrak gehitu zaizkie; bilatzaile bizkorra jarri zaio... Halaber, artikuluak bidaltzeko prozedura edo inprimaki jakin bat ezarri da, ikertzaileei lanak bidaltzeko bidea erraztuta.\nEuskerak izan duen etenik gabeko eraldaketan, beste pausu bat baino ez da oraingo hau, azken urteetan indexatu edo homologatu egin baita agerkaria, ebaluatzaileak jarri dira, prozedura estandarizatu, zuzenketa linguistikoa egiteko HIZBEA zerbitzua sortu da...\nBaina, zer da Euskera eta zein leku bete du Euskaltzaindian?\nBatetik, argitalpen akademiko bat da Euskera, euskararekin lotutako ikerketak eta antzekoak plazaratzen dituena, bereziki Hizkuntzalaritza eta Filologia esparrukoak, eta, inoiz, euskal kulturari lotutakoak ere bai.\nBestetik, erakundearen berripaper edo agerkari ofiziala da, eta Akademiaren bilkura eta erabakien berri Euskera-ren bidez ematen ditu Euskaltzaindiak, beste edozein erakundek bezala.\nBikoiztasun hori sorreratik datxekio agerkariari eta bere izaeraren ezaugarri nagusia da. Azken hamarkadan (2009ko berriztapenetik aurrera), beste urrats bat egin da eta bi eratako zenbakiak kaleratzen dira Euskeran: bizitza akademikoa jasotzen dutenak (2016tik soilik formatu digitalean, webgunean) eta ikerketa artikuluak biltzen dituztenak. Finean, Euskera da Euskaltzaindiaren bizitza akademikoaren eta ikerlanen ispilurik zintzoena.\nEHUN URTETAKO JARDUNA\nLaburbiltzeko, esan daiteke hiru aro nagusi bizi izan dituela Euskerak. Lehena 1919tik 1979ra doana litzateke. 1919an, Pierre Lhande euskaltzaina izan zen Euskera abiatzeko eskaria jaso zuena, eta hari zor zaio lehen zenbakian agertzen den euskaltzain guztien zerrenda, erakundearen organigrama, euskaltzain oso bakoitzaren curriculum xehea eta lehen hildakoen (Txomin Agirre eta Pierre Broussain) hilberri-txosten laburrak.\nGerra Zibilak eta frankismoak erabateko etena ekarri zioten Euskerari, eta 1953ra arte ez zuen jaso berriz publikatzeko baimena. Baina hiruzpalau urtetan zailtasun handiak izan zituen argitaratzeko; 1956tik aurrera, ordea, agerkaria arrunt argitaratzen hasi zen, gero eta sendoago. Batez ere, Euskeraren lehen sendotze hori 1968tik aurrera gertatu zen (bitxikeria bezala aipatu behar da 1968an egin zen Arantzazuko Biltzarraren aktak ere agerkarian jasota daudela).\nBigarren aroak 1980tik 2008ra bitarteko tartea hartzen du. 1980. urtetik aurrera antzematen da jauzia aldizkariaren kudeaketan, aurrekoa ez bezalako sendotze bat, bai alde materialean, bai akademikoan. Ikerketa artikulu akademikoei gagozkiela, sendotzea dago (aro horretan, orotara 2.830 artikulu argitaratu ziren).\nHirugarren aroa 2009an abiatu zen. Alde materialetik aldaketa bat egon zen diseinu orokorrean, eta agerkariaren bikoiztasuna sakondu zen, bizitza akademikoa eta ikerketa artikuluak bereiziz (lehena soilik formatu digitalean argitaratzen da 2016tik aurrera).\nGainera, azken urteetan indexatu (homologatu) egin da Euskera, ebaluatzaileak jarri dira, prozedura estandarizatu, zuzenketa linguistikoa egiteko HIZBEA zerbitzua sortu da... Eta, ikerketari dagokionez, agerkaria honako zerrenda eta datu-baseetan aurki daiteke: Euskaltzaindiaren Azkue Bibliotekaren katalogoan; Akademiaren webgunean; Latindex katalogoan; Inguma datu-basean; ISOC datu-basean; Linguistic Bibliography datu-basean; eta Dialnet datu-basean. Horrezaz gainera, kalitate adierazleak ere eskuratu ditu Euskerak azken urteotan (CIRC-eko C maila; MIARen 8.0). Beraz, eduki guztien digitalizazioa etenbako eraberritze horren azken ahalegina baino ez da.\nSARRERAK, ARTIKULUAK ETA EGILEAK\nUne honetan, Euskeran argitaratu diren itemak edo sarrerak (batzar-agiriak, artikuluak, arauak, albisteak...) 5.000tik gora dira, tartean batzar-agiriak (1.000 inguru), arauak, gomendioak, irizpenak eta antzekoak (600etik gora), adierazpen instituzionalak, gutun ofizialak eta antzekoak (100etik gora), euskaltzainen hilberri-txostenak (240tik gora), hitzarmenak, albisteak eta abar (100etik gora), eta, nola ez, artikulu akademikoak eta antzekoak (2.000tik gora).\nEuskaltzain guztiak ageri dira Euskeran, hor jasotzen baita Euskaltzaindiaren bizitza akademikoa oso-osorik. Bertan idatzi dute, besteak beste, R. M. Azkuek, Jon Etxaidek, Manuel Lekuonak, Henri Gavelek, Gerhard Bähr-ek, Luis Villasantek, Jean Haritschelharrek, Alfonso Irigoienek, Karl Boudak, Juan San Martinek, Jose Maria Satrustegik edo Piarres Lafittek.


Feng Shui etxean\nOnartzen al duzue ezinezkoa dela bizimodu osoan bizi zaren etxeko giroaren eragina ezestea? Azken finean, denbora gehien igarotzen da, zoriontsu eta triste gertaerak gertatuko dira, jendea jaio eta hiltzen da. Etxeko energia eta giroak bizitza pertsonala eta lanbide hazkundea eragin ditzake. Hori dela eta, etxean feng shui osoa gomendatzen da, eraikuntza hasierako faseetan egin behar dena edo egitura bukatua erostean.\nFeng Shui etxerako ideala\nEraikuntza gune bat eskuratzeko hurbilketa klasikoa txinatarako 4 animalia sakratuen presentzia da, hau da, Turtles, Phoenix, Dragon eta Tiger. Jakina, eraikuntza erritmo modernoarekin oso zaila da banaketa hori lortzeko, baina teknika honek 1-1,5 metroko aldea du.\nAhal izanez gero, merezi du lursailaren erdian etxe bat eraikitzea, fatxada batetik bestera paisaia eder bat ikus dezazun. Gainerako hiru animaliek ondoko higiezinen inguruko egiturak edo egiturak "ondo ordezkatuko dituzte".\nTxinakoek ez dute gomendatzen feng shui etxe egokia eraikitzea mendi edo beste lurrean, Qi energia desagertzearekin hasten dela eta etengabeko haizearekin argudiatuz. Egitura osoaren arkitekturak lehendik dagoen paisaiarekin konbinatu behar du, beraz ez dago disonantzia.\nHiri handi baten testuinguruan inplizitua badago, oso ondo dago F-Shui U-arauetarako etxea erabiltzeko:\nZuhaitzaren energia etxe altuak, zutabe edo eraikin bitxiak dituzten egiturak ditu;\nEguzkiaren energia eguzkiaren bidez igarotzen da, piramideak eta teilatu zorrotzekin, baita estilo gotikoan ere.\nHorrelako " Khrushchev " ezagunak Lurraren energiatik hurbil daude, baita teilatu lauak dituen etxe guztiak ere.\nTeilatu erraldoiak eta zutoinak metalaren energia erakartzen dute;\nFeng Shui etxearen fatxadan itxura dotoreak Urearen energia sinbolizatzeko diseinatuta daude.\nEdonola ere, ez duzu etxebizitza eraikitzeko "Dragon lines", errepideak, bideak, animalia-bideak edo mendietako ur-lerroak. Horrek antsietate eta antsietatearen etxean sartuko ditu, ezin baita kanporatu.\nFeng Shui etxearen diseinua\nAukera egokiena da istorio bat eraikitzea, zeinaren altuera ez baita zabalera edo luzera baino handiagoa izango. Horrek goiko solairuek eta ezegonkortasunaren zentzua saihestu ahal izango dute, beheko mailak "hornitzeko".\nGua norabideen desoreka eta aldekoen arabera gelak banatzea ere ona litzateke. Zehaztu, beraz, lokalen izendapena, eta kontuan hartuta, Bagua-ren ereduaren arabera, etxe-plan osoa kontuan hartuta, gelako gela familiarra zein den jakiteko. Sektore desegokiak, ezinbestean eremuaren zatiketa prozesuan, behar ekonomikoetara bideratu behar dira. Egokiena lokalak etxetik ateratzen badira, etxeko eskualdean oso deserosoa da. Uste da leku "arrakastatsuena" dela familiako buruari edo atxikitzen duenari.\nEtxeko sinboloak Feng Shui\nDoktrina hau atxikitzen duten jabeen barrualdea ezin da imajinatu inolako garrantzirik sinbolikorik gabe. Honako hauek dira:\nahuntz txanpon bat duen hiru txapela, aberastasuna eta zorte adierazteko deitzen dena;\nzaldia karrera eta ospearen ikur gisa;\nphoenix, oparotasuna, arrakasta eta laudorioa esan nahi du;\naberastasun kopa, handitasuna eta ongizatea sinbolizatuz;\nelefanteak, zorte erakartzen eta askoz gehiago.\nAipatu beharra dago elementu horiek ere leku jakin bat hartu behar dutela etxean, bestela bere presentzia ez da baliorik izango.\nHaurrentzako aulki ortopedikoa\nKhrushchev-eko hall bateko horma-papera\nEtxebizitza barruko zutabeak\nAulki eserlekua tolestea\nBi gela apartamentu baten barrualdea\nSukalde txiki baten ideiak\nIzkinako mahai apal eta tiraderekin\nEgongela estilo klasikoan\nEstanpeko sabaiak sukaldean\nSukaldeko fatxadako altzariak - material ezagunenen ezaugarri interesgarriak\nBalkoian lan egitea\nNola artatu daiteke artoa?\nPenelope Cruzek bularra kendu eta ilea gabe utzi zuen\nMediku langilearen eguna - oporretako historia\nKanpoko arropa modan udazken-neguan 2015-2016\nSavant sindromea eta gaitasun berezia duten pertsonak\nNeska osoentzako irudi modan\nAshley Graham-ek zaleei harritzen jarraitzen dio argazkiekin retouching gabe\nBehi labean lapiko batean labean\nGelan gela gelan eta egongelan sartu\nNew Year soinekoa neskentzat bere eskuekin\nSwimsuit moda 2016\nNola ehundu oihalarekin?\nJessica Alba eta Cash Warren hirugarren semearen sexuaren ezaguna bihurtu zen\nAnna Kournikovek haurdunaldiko azken hilabeteetan nola begiratu zuen erakusten du\nPumpkin - pisua galtzerako errezetak\nBadger gantz - eztula egiteko eskaera\nUzbekeko tarta laua\nNola agertzen dira animalia pozoitsuen ziztadak zauriak? Argazkiak ez dira bihotzekoak


Etxebizitza librearen batez besteko prezioa %3,5 jaitsi da | Consumer\nEtxebizitza librearen batez besteko prezioa %3,5 jaitsi da\nUrtetik urterako beherapen-tasa horrek moderazioa ekarri du 2009koarekin alderatuta, %6,2koa izan baitzen.\nEtxebizitza librearen metro koadroaren batez besteko prezioa 1.825,5 eurokoa izan zen 2010eko lau hiruhilekoan, %3,5 txikiagoa 2009ko denboraldi berean baino, eta %0,4 txikiagoa hirugarren hiruhilekoan baino, Sustapen Ministerioak argitaratutako datuen arabera. Beherapen-tasa horrek moderazioa dakar 2009an erregistratutakoarekin alderatuta, %6,2koa izan baitzen. Estatistika horren serie historikoaren arabera, metro koadroko batez besteko prezioa %13,1 jaitsi da 2008ko lehen hiruhilekoan lortutako maila maximotik.\nEtxebizitza motaren arabera, higiezin berrien kostua (bi urte arte) %3,7 jaitsi zen laugarren hiruhilekoan, 2009ko epe berarekin alderatuta, eta 1.829,9 euro metro karratuko. Bestalde, bigarren eskuko etxeen prezioak %3,2ko murrizketa izan zuen urtetik urtera, metro karratuko 1.819,5 eurokoa izatera iritsi arte.\nEtxebizitza babestuaren prezioari dagokionez, 1.163,5 eurokoa izan zen metro karratuko; hau da, %3,5eko igoera izan zuen 2009an idatzitako urtetik urterako tasarekin alderatuta. 2010eko hirugarren hiruhilekoaren aldean, % 1,3 igo zen.\nEtxebizitza librearen metro karratuaren batez besteko prezioa hazi egin zen 2010eko laugarren hiruhilekoan Kantabrian (% 3), Asturiasen (% 2,2), Gaztela-Mantxan (% 0,2) eta Galizian (% 0,2), baita Ceuta eta Melillako hiri autonomoetan ere (% 1,2). Gainerako autonomia-erkidegoetan beherakadak izan ziren, batez ere Madrilen (-% 5,9), Nafarroan (-% 5,7), Aragoin (-% 4,3) eta Errioxan (-% 4,2).\nbigarren eskuko etxebizitza babestua inmuebles-eu precio-eu


Zenbaki errealak - Didactalia: material educativo\nUnitate hontetan, modu interaktiboan, zenbaki errealen zuzena osatu eta hauen adierazpena eta ordena landuko ditugu. Arrazionaletatik hasi eta irrazionaletararte ailegatuko gara. Bestalde, eguneroko bizitzako egoeretan erabiltzen ditugun zenbakiak askotan, beste batzuen hurbilketak baino ez dira eta kasu hauetan egindako erroreak nola neurtu ikusiko dugu.\nAURRETIAZKO EZAGUTZA: Zatikien arteko eta zenbaki hamartarren arteko eragiketen oinarrizko erabilerak ezagututzat ematen dira.\nHELBURU DIDAKTIKOAK: * Zenbaki errealak arrazional eta irrazionaletan sailkatzen. * Zenbaki hamartarrak emandako ordena bateraino hurbiltzen. * Hurbilketa baten errore-kota kalkulatzen. * Zuzenean zenbaki errealak irudikatzen. * Zenbaki errealen tarteak adierazten eta irudikatzen. * Kalkuluak errazteko kalkulagailua erabiltzen.\nPalabras clave: irrazionalak Notazio zientifikoa Tarteak\nURL repositorio: /repositorio/01052010/26/es_2010050133_9112126\nMapa Conceptual sobre Zenbaki errealak


TAILERRA DANTZAGUNEAN: "Dantzariei egokitutako prestakuntza fisikoa, 4. saioa", Iker Arrue urriaren 10ean eta 11n\nIztai eta atzerako luzapenen inguruko zenbait ariketa egingo dira, haien praktika artistikoaren etekina hobetzeko helburuare. Oreka eta hilerokoaren zehar garatzeko sekuentziak.\nSORTUTAKOAK 16: "Zerbait. Noizbait. Nonbait" sorkuntza-prozesuaren erakustaldia, Jone Amezaga eta Manu Gaigne Errenterian urriaren 23an\nGipuzkoako Dantzagunean hilabete bateko sorkuntza-egonaldia egin ostean, Errenteriako Niessen Auditorioko entsegu-gelan oholtzarako lanketa teknikoa egingo dute Jone Amezagak eta Manu Gaignek, eta egindako lanaren emaitza publikoari irekiko diote.\nTAILERRA DANTZAGUNEAN: "Ikus-entzunezkoak sortzeko eta mugimenduan dauden gorputzak sortzeko laborategi interaktiboa", urriaren 16an eta 17an\nTailer honetan, soinu-sorkuntzaren, ikus-entzunezko esperimentazioaren eta dantzaren arteko loturak eskaintzen dituen aukerak aztertzeko hurbilketa fresko eta sortzailea egingo da. Alex Pachon eta Marcos Polo izango dira irakasleak.


Euskampus Fundazioak 10 urte bete ditu Plan Estrategiko berri batekin - Deia\nEuskampus Fundazioak 10 urte bete ditu Plan Estrategiko berri batekin\ndeia.eus/ blbao 16.07.2021 | 15:42\nJesús Valero, Tecnaliako zuzendari nagusia, Eva Ferreira, UPV/EHUko errektorea, Manuel Tuñón de Lara, Bordeleko Unibertsitateko presidentea eta Ricardo Diez, DIPCko zuzendaria, gaur goizean Donostian Euskampus Fundazioaren 10. urteurrenaren ekitaldia hasi baino lehen. UPV/EHU\nJesús Valero, Tecnaliako zuzendari nagusia, Eva Ferreira, UPV/EHUko errektorea, Manuel Tuñón de Lara, Bordeleko Unibertsitateko presidentea eta Ricardo Diez, DIPCko zuzendaria, gaur goizean Donostian Euskampus Fundazioaren 10. urteurrenaren ekitaldia hasi baino lehen.\nEuskampus Fundazioak 10 urte bete ditu eta hurrengo hamarkadarako Plan Estrategiko askonahi bat nahi du lortutakoa sendotzeko eta 2030erako Europan erakunde erreferente izateko. Universidad del País Vasco/Euskal Herriko Unibertsitateak (UPV/EHU), Donostia International Physics Center-ek (DIPC), TECNALIA Ikerketa Teknologikoko Zentroak eta Bordeleko Unibertsitateak osatutzen duten erakunde hau.\nPlan Estrategiko berriarekin nahi dute diziplinarteko lankidetza bultzatzeko goi mailako hezkuntzan, ikerketan eta berrikuntzan, nazioartean duen eraginaren perimetroa indartuta.\nHelburua, azken batean, erakunde bakoitzaren interes partikularrez harago, guztion onurari ekarpen bat egitea da, UPV/EHUren, Bordeleko Unibertsitatearen, DIPCren eta TECNALIAren arteko lankidetzaren bidez, tokiko eta nazioarteko beste erakunde batzuekin batera. Plan Estrategikoaren bitartez, funtsean, Nazioarteko Bikaintasuneko Mugaz Gaindiko Campusa sendotu nahi da, lurraldeari balioa emateko baterako lankidetzarako espazio gisa, eta, era berean, tresnak eta egiturazko aldaketak sustatu nahi dira, Euskadi eta Akitania Berria nazioarteko\nbikaintasun lurralde bat osatzera irits daitezen.\n2025erako Plan Estrategikoak finkatutako emaitza garrantzitsuenetako batzuk honako hauek dira:\n— Baterako Ikerketarako 5 Laborategi berri sortzea (Joint Research Laboratories: JRL).\n— Lankidetzarako Mugaz Gaindiko 5 Laborategi berri sortzea (LML).\n— Europar proiektuen kopurua bostez biderkatzea, TECNALIAren eta UPV/EHUren partaidetzarekin, hamar izatera iritsi arte.\n— Euskampusek sustatutako dinamiketan parte hartuko duten UPV/EHUko taldeen kopurua bikoiztea, talde guztien % 40ra iritsi arte, jakintza arlo guztietan.\n— UPV/EHUren eta Bordeleko Unibertsitatearen artean tutorekidetzan egindako tesien kopurua 100era iristea; hots, oraingo kopurua halako bi.\n— Bi unibertsitateen arteko baterako tituluen kopurua bikoiztea, gaur egungo 7etatik 14ra iristeko.\n— 6 jakintza komunitate sortzea eta kudeatzea, UPV/EHUko, Bordeleko Unibertsitateko, TECNALIAko eta DIPCeko 1000 ikertzaile baino gehiagoren partaidetzarekin.\n— 5 misio martxan jartzea, Euskadi 2030 Zientzia, Teknologia eta Berrikuntzarako Planari bultzada erabakigarri bat emateko. Misio horietan UPV/EHUko, Bordeleko Unibertsitateko, TECNALIAko eta DIPCeko 500 ikertzailek baino gehiagok parte hartuko dute, eta beste erakunde batzuetako 200 pertsonatik gora inplikatuko dira.\n— UPV/EHUko eta Bordeleko Unibertsitateko 1000 ikasle baino gehiagoren parte hartzea bultzatzea, Euskampusen komunitate eta misioetan.\n— Mugaz gaindiko lankidetzarako 100 topaketa baino gehiago egitea, bi unibertsitateetako 2000 ikertzaile eta 1000 ikasle baino gehiagoren parte


Ostalariak lan egin ezinik, herri giroa itzaliago - Usurbil - Noaua.eus\nOstalariak lan egin ezinik, herri giroa itzaliago\nNoaua Aldizkaria 2021-02-09 13:34\nEAEko Auzitegi Nagusiak eremu gorrian diren udalerrietako ostalaritza establezimenduak irekitzea baimendu du astearte eguerdi honetan; hain zuzen, Usurbilgo taberna eta jatetxeek hirugarren itxialdia hasi duten egun berean. Sektoreko langileak lan egin ezinik dira berriz, herri giroa itzaliago.\nBegi bistakoa da herri bizitzari herri merkataritzak eta ostalaritzak egiten dion ekarpena. Horren lekuko astearte goiz honetan bildu ditugun irudiok. Usurbilgo tabernak eta jatetxeak hirugarren itxialdian dira gaurtik, duela 24 ordu udalerria eremu gorrira igaro ostean, edo bestela esanda, covid19aren 100.000 biztanleko 14 eguneko intzidentziak 500eko muga gainditu eta 539ra igo ostean.\nEusko Jaurlaritzak onartuak dituen neurri murriztaileen arabera, udalerri bat eremu gorrira igarotzean, bertako ostalaritza sektoreak pertsiana jaitsi behar du. Sektore oso bat lan egin ezinik da hirugarrenez, herri bizitza itzaliago, argazkiotan begi bistan geratzen denez.\nItxialdi honek ordea, berehalako amaiera izan dezake; astearte eguerdi honetan EAE-ko Auzitegi Nagusiak eremu gorrian diren Araba, Bizkaia eta Gipuzkoako udalerrietako tabernak eta jatetxeak irekitzea baimendu baitu, behin-behinean bada ere, hiru herrialdeotako ostalarien elkarteek aurkezturiko helegitea onartu ostean. Helegite hau, eremu gorrian diren udalerrietako sektore honen itxieraren aurkakoa zen, aipatu auzitegiak gaur bertan aintzakotzat hartzea erabaki duena.


Sariak – 5 orrialdea – Tropela.eus bloga\nPosted byTropela Elkartea 2011-06-12 Posted inSariakEtiketak: Jakion,KutixiUtzi iruzkina Dauphineko lehen postuentzat sariak ditugu bidalketan\nPosted byTropela Elkartea 2011-04-10 2011-04-10 Posted inEuskal Herriko Itzulia,Sailkapenak,SariakUtzi iruzkina Ardenetako Hirukotea hasi bezperatan, Aldatzgora Itzuliako garaile Tropelan bidalketan\n2011ko Urteko Sailkapeneko irabazlearentzat atzo aurkeztu zuten iPad 2 zoragarri bat izango da! Lehia zaila izango da, beraz, hasiera hasieratik lehiaketei ondo ekiteak bere garrantzia izango du. Continue reading “iPad 2 zoragarri bat eta iPod Touchak Tropelan!!”\nPosted byTropela Elkartea 2011-03-03 2011-03-03 Posted inLehiaketak,SariakEtiketak: erabiltzaileak,iPad,iPod,urteko sailkapenaUtzi iruzkina iPad 2 zoragarri bat eta iPod Touchak Tropelan!! bidalketan\nNewer posts 1 … 3 4 5 6 7 8 Bidalketa zaharragoak


‘On line’ salmentako webguneak ikuskatzen - Deia\n‘On line’ salmentako webguneak ikuskatzen\nAraudia beteko dutelakoan, Kontsumobidek erakarpen handiko bost sektore aztertuko ditu\nBILBO - Kontsumobidek on line salmentako 50 web-orri azter-tzeko kanpaina jarri zuen martxan herenegun, kontsumi-tzaileak jasotzen duen informazioa araudia betetzen duenetz egiaztatzeko jomugarekin. Kon-tsumoko Euskal Institutua denak, salmenta bolumen-handiko bost sektoreri erreparatuko die bereziki: arropari, oinetakoei, elektronikako etxetresna elektrikoa txikiei, jostailuei eta etxeko hornidura zein altzariei.\nHasi berrri den kanpaina hau, 2018an gauzatutakoaren jarraipena da. Bi urteotan Espainian egoitzaren bat duten webguneak hautatu dira, aipatutako sektoreetara bideratuz arreta. Iaz, analizatutako 50 webguneetan orotara 30 akats hauteman ziren.\nGehien errepikatu zena, EBko online auziak ebazteko plataformara sartzea ahalbidetzen zuen estekaren ausentzia izan zen. Alabaina, araudia bera duela gutxi ipini izanagatik betetzen ez zela pentsatu zen. Gainera, webguneen %14an ez zegoen aztera egiteko eredurik, eta %4an, eskubide horren inguruko informazioa falta zela sumatzen zen.\nIzan ere, iazko ikuskapen-kanpainan 15 webgune aukeratu ziren. Horietan, produktuak eskuratu, eta horren ostean, atzera egiteko eskubidea gauzatzeko aukerarik al zegoen aztertu zuten. Bitan, itzuli beharreko zenbatekoa derrigorrezko 14 egun natural baino beranduago izan zen itzulia, eta kasu batean, saltzaileak uko egin zion produktua entregatzeko gehienko 30 eguneko epeari. Gauzak horrela, aurten jostailuaren sektoreko internet bidezko erosketak aztertuko dira, aipatutako arazo horrek bertan behera jarraitzen ote duen egiaztatzeko. - Unai González